Nastanak Evropske unije – od ideje do realizacije – evropro info\nAktuelno, Evropska unija, Zanimljivosti\nPosle velikog stradanja evropskih naroda tokom Druog svetskog rata, među tadašnjim liderima država Evrope javila se ideja o očuvanju trajnog mira i stabilnosti na kontinentu. Ta ideja zasnivala se na slobodi, ljudskim pravima i vladavini prava. Ideja o uspostavljanju „večnog mira“ u Evropi prvi put se pominje još u sedamnaestom i osamnaestom veku u delima Imanuela Kanta, Sen Pjera, Vilijama Pena, Žan-Žaka Rusoa i Viktora Igoa. Taj „večni mir“ se temeljio na ujedinjenju Evrope, odnosno, stvaranju saveza evropskih država.\nPomenuta ideja počela je sa realizacijom odmah nakon uspostavljanja mira 1945. kada su države pobednice osnovale Organizaciju ujedinjenih nacija, a ratni britanski premijer Vinston Čerčil 1946. godine izložio je ideju evropskog ujedinjenja.\nMi moramo da izgradimo neku vrstu Sjedinjenih Država Evrope. Samo na ovaj način stotine miliona radnika biće u stanju da se iznova raduju jednostavnim stvarima i povrate nade koje život čine vrednim življenja… Sada ću vam reći nešto što će vas iznenaditi. Prvi korak u ponovnom stvaranju evropske porodice mora biti partnerstvo Francuske i Nemačke… Struktura Sjedinjenih Država Evrope će biti takva da će učiniti materijalnu snagu svake pojedinačne države manje važnom. Male nacije će imati isti značaj kao i velike i zadobiće poštovanje dopinoseći zajedničkom cilju.\nPrvo je 1947. godine uspostavljen Opšti sporazum o carinama i trgovini, a naredne godine Organizacija za evropsku ekonomsku saradnju.\n5. maja 1949. godine deset zemalja zapadne evrope potpisalo je u Londonu Statut Saveta Evrope.\nTadašnji francuski ministar spoljinih poslova Rober Šuman je 9. maja 1950. godine izneo predlog da se francusko-nemačka proizvodnja uglja stavi pod zajendičku kontrolu Visoke vlasti, koja će upravljati organizacijom i biti otvorena za druge države. Taj predlog rezultirao je potpisivanjem ugovora o osnivanju Evropske zajednice za ugralj i čelik (EZUČ) 1951. godine, a 9. maj se danas obeležava kao Dan Evropske unije.\nRimskim ugovorom iz 1957. godine osnovani su Evropska zajednica za atomsku energiju (EVROATOM) i Evropska ekonomska zajednica (EEZ), koja je kasnije preuzela ključnu ulogu u poslovima integracije. Ove tri organizacije smatraju se pretečom Evropske unije, a osnovane su od strane Francuske, Nemačke, Italije, Belgije, Holandije i Luksemburga. U aprilu 1965. godine potpisale u su Ugovor o spajanju institucija EZUČ-a, EVROATOM-a i EEZ-a.\nUgovor o Evropekoj uniji potpisan je 1992. godine u holandskom gradu Mastrihtu, kada je ostvaren najveći stepen integracije. Evropska unija je tada definisana kao simbioza tri zajednice (EZUČ, EEZ I AEVROATOM) i dve politike (spoljna i odmbarmbena politika i saradnja u oblasti krivičnog pravosuđa i policije).\nVeći stepen integracije trebalo je da donese Ustav za Evropu iz 2004. godine. Ustav je predviđao himnu Evrope, Betovenovu „Odu radosti“, zastavu Evrope i moto koji glasi „Ujedinjeni u različitosti“ (United in diversity).\nIako referendum o Ustavu nije potvrđen u Francuskoj i Holandiji, 2004. godine sve države članice prihvatile su tzv. Lisabonski ugovor, prema kome se Unija zasniva na tri konstitutivna akta: Ugovoru o Evropskoj uniji, Ugovoru o funkcionisanju Evropske unije i Povelji Evropske unije o osnovnim slobodama.\nIzvori: Osnovi prava Evropske unije, Izvori, Rodoljub Etinski / Evropska unija, Miroslav Prokopijević\nTags: Nastanak EU, Šumanova deklaracija, Vinston Čerčil


U Novom Pazaru budžet za 2020. godinu biće manji od planiranog za više od 550 miliona dinara.\nEpidemija korona virusa ugrozila je budžete lokalnih samouprava iz kojih stižu upozorenja da će zbog smanjenih budžetskih prihoda morati da odustanu od planiranih infrastrukturnih investicija, ali i da redukuju socijalna davanja, ulaganja u kulturu i subvencije.\nPrema preliminarnim podacima Stalne konferencije gradova i opština, koja sistematizuje izveštaje o stanju lokalnih budžeta, u prvih šest meseci ove godine je najizraženiji trend smanjenje prihoda od poreza na zarade i poreza na imovinu.\nPredstavnici gradova i opština, ali i ekonomisti, tvrde da su to najznačajnije stavke za punjenje lokalnih budžeta i prognoziraju da će se te tendencije nastaviti.\nProblem tek dolazi do izražaja\nPetar Veselinović, dekan Ekonomskog fakulteta u Kragujevcu, u razgovoru za Radio Slobodna Evropa (RSE) ističe da lokalne samouprave već imaju znatno smanjenje budžetskih prihoda i da će taj problem biti još izraženiji u poslednjem kvartalu 2020. godine.\nOdmah nakon formiranja novih lokalnih vlasti, Veselinović očekuje hitne rebalanse budžeta u svim gradovima i opštinama u Srbiji kojima je epidemija značajno umanjila prihode od poreza na zarade.\n"Drastično smanjivanje te ključne stavke koja puni lokalne budžete prouzrokovano je značajnim brojem zaposlenih koji su, zbog epidemije, upućeni na plaćeno i neplaćeno odsustvo. Deo ljudi je u međuvremenu izgubio posao, naročito u privatnom sektoru", kaže Veselinović i dodaje da će se "rebalansom ići na smanjivanje rashodnih stavki".\nMere Vlade delimično krivac\nInače, upravo je porez na zarade deo mera Vlade Srbije kojima država pokušava da pomogne poslodavcima da spasu poslovanje.\nTako je domaćim pravnim licima i ograncima stranih kompanija omogućeno da odlaganje plaćanja poreza na zarade do januara 2021. godine.\nPetar Veselinović ukazuje i da će se rebalansima ići na smanjivanje investicija koje su već započete ili su planirane za drugu polovinu godine, što, prema njegovim rečima, nije dobro ali je kratkoročno neminovno.\n"Nakon toga, sigurno će se smanjiti ono što je u Srbiji najlakše, a to su rashodi za kulturu, eventualno za sport i ne bi valjalo smanjivati sredstva koja izdvaja lokalna samouprava u oblasti obrazovanja, ali bojim se da će i tu morati da se krati", kaže Veselinović.\nOporavak srpske privrede zavisi od evropskog tržišta\nRebalans u Novom Pazaru\nU Novom Pazaru, gradu na jugoistoku Srbije, udaljenom 260 kilometara od Beograda, budžet za ovu godinu biće manji od planiranog za više od 550 miliona dinara, odnosno oko 4,7 miliona evra u odnosu na planirani.\nNakon prvog rebalansa krajem februara ove godine, budžet iznosi oko 3,1 milijardu dinara. Međutim, ako se nastave trendovi proteklog šestomesečnog perioda, budžet će iznositi oko 2,5 milijarde dinara, pokazuju najnovije projekcije Odeljenja za finansije grada Novog Pazara.\nŠef budžeta Senad Melajac kaže za RSE da je ukupno punjenje budžeta u prvih šest meseci ove godine bilo oko 38 odsto, tako da će najverovatnije u septembru biti drugi rebalans budžeta, u kome će prihodi biti smanjeni, a samim tim i rashodi.\n"Najveće umanjenje prihoda smo pretrpeli kod uređenja građevinskog zemljišta, gde su prošle godine prihodi bili preko 400 miliona dinara, dok za prvih šest meseci ove godine imamo oko 60 miliona dinara. Osim toga, sigurno ćemo do kraja godine imati minimum 20 odsto manje prihoda od poreza na imovinu", objašnjava Melajac.\nNovopazarke u borbi sa politikom i koronom prikupile desetine hiljada evra pomoći\nTakođe, dodaje Melajac, manji su i sopstveni prihod, jer su mnogi budžetski korisnici bili na prinudnom odmoru.\n"Drastičan primer su dečja obdaništa koja su prošle godine imala blizu 60 miliona prihoda, dok za sedam meseci ove godine imaju 10 miliona dinara prihoda", kaže Melajac.\nIstiče da su i drugi prihodi znatno manji, ne ovako drastično, ali kada se sve to sabere, daje budžet za oko 550–600 miliona dinar manji od projektovanog.\nPrihod Topole umanjen za oko 15 odsto\nSa sličnim problemima suočava se i Opština Topola u centralnoj Srbiji, udaljena 75 kilometara od Beograda.\nDragan Jovanović, predsednik te opštine sa 25.000 stanovnika, kaže za RSE da je već sada prihod budžeta u odnosu na prošlu godinu manji za 15–18 odsto.\n"Pre svega, smanjen je prihod od poreza na zarade, a nešto je manji i prihod od poreza na imovinu fizičkih i pravnih lica, koji su isto reprogramirani. Takođe, mnogo je smanjen prihod od poreza za zakup javnih površina, jer nije održan petrovdanski vašar, jedan od najvećih u Srbiji", kaže Jovanović.\nI prihod Šapca pada\nBudžet grada Šapca, grada na zapadu Srbije, udaljenog 75 kilometara od Beograda je 35 miliona evra.\nPrema projekcijama budžeta do kaja godine, u tom gradu sa 53.000 stanovnika očekuje se prihod manji za 2,5 miliona evra od planiranog.\nNebojša Zelenović, gradonačelnik Šapca, kaže da analize jasno pokazuju da su prihodi ozbiljno smanjeni baš na najznačajnijim stavkama za punjenje budžeta.\n"To su prihodi od poreza na zarade, poreza od samostalne delatnosti, kao i prihodi od taksi. To su tri najznačajnija prihoda na koje mi u ovom trenutku ne možemo da računamo u punom iznosu", kaže gradonačelnik Šapca.\nJasno uočljiv trend pada\nU Stalnoj konferenciji gradova i opština (SKGO), u kojoj su učesnice gradovi i opštine u Srbiji, još uvek se sistematizuju podaci o stanju budžeta u prvih šest meseci 2020. godine, ali preliminarni podaci pokazuju trend značajnog smanjenja prihoda u budžetima u skoro svim lokalnim samoupravama širom Srbije.\nMilena Radomirović, programska direktorka za planski sistem i javne finansije iz SKGO, smatra da su na lokalne budžete najviše uticali smanjena privredna aktivnost i vladine mere za oporavak privrede primenjivane u vanrednom stanju.\n"Jasno su uočljivi trendovi velikog pada prihoda od poreza na zarade. Ovo je bilo očekivano s obzirom na mere koje su primenjivanje u vreme epidemije korona virusa. Mere podrške privredi u vreme vanrednog stanja podrazumevale su odlaganje plaćanja poreza na zarade privrednicima, tako da je ovo najočigledniji pad u budžetima lokalnih samouprava", kaže za RSE Milena Radomirović.\nRadomirović dodaje da u većini lokalnih samouprava pružanje usluga građanima ipak funkcioniše i da tu nije došlo do poremećaja, ali da su u pozadini toga i određena dugovanja prema komunalnim i drugim preduzećima, čiji su osnivači lokalne samouprave.\n"Već sada znamo da u poslednja tri meseca nisu plaćane usluge koje su zasigurno građanima pružene. Građani to nisu osetili, ali zaduženja lokalnih samouprava se uvećavaju i sigurno će stići na naplatuˮ, kaže Radomirović.\nRebalansi seku socijalna izdavanja, investicije...\nPredsednik opštine Topola, u kojoj još uvek nije konstituisana nova vlast, najavljuje da će zbog smanjenih prihoda budžeta odmah nakon formiranja organa vlasti uslediti rebalans budžeta, koji će sadašnje stanje prilagoditi realnim mogućnostima.\n"Smanjenja će, nažalost, biti, pre svega, u socijalnim davanjima, koja su bila velika: za novorođenu decu, pomoć socijalno ugroženim i starim licima. Izostaće i kupovina napuštenih seoskih domaćinstava koje je opština davala na korišćenje određenim socijalnim kategorijama stanovništva", kao primer navodi Jovanović.\nI Senad Melajac, šef budžeta grada Novog Pazara, najavljuje restrikcije budžetskih sredstava.\n"Neke nove investicije koje smo planirali moraće da sačekaju bolja vremena. I troškove putovanja, troškove za specijalizovane usluge, usluge po ugovoru, materijal, tekuće održavanje objekata, ali i sve kapitalne investicije kao što su održavanje, nabavka mašina i opreme, nećemo moći u planiranom obimu da izvršimo", kaže Melajac.\nZa razliku od većine gradova i opština u Srbiji, i uprkos minusu u budžetu od 2,5 miliona evra, u Šapcu se nadaju da će uspešno realizovati sve planirane investicije i da će uspeti da budžetski minus premoste preusmeravanjem već opredeljenih sredstava.\n"Sreća je što se investicioni ciklus privodi kraju, a firme koje rade na gradilištima u Šapcu polako završavaju svoje poslove i nadam se da ćemo krajem avgusta zaokružiti investicioni ciklus", ističe Zelenović i dodaje da je u tom gradu COVID-19 sprečio samo održavanje tradicionalnih manifestacija i projekata vezanih za zabavu tokom letnjih meseci.\nTurizam u Srbiji trpi milionske gubitke\n"Zbog epidemije one (manifestacije) nisu mogle da se održe. Takođe, zbog epidemije korona virusa ovog leta nismo otvarali ni plažu na starom gradu, pa nismo trošili novac za njeno uređivanje, opremanje i održavanje", kaže Zelenović.\nGradonačelnik Šapca ističe da će ušteđeni novac planiran za te projekte biti preusmeren u kulturu, tako da će svi planirani programi biti realizovani.\nMinistarstvo tek odlučuje o izdvajanjima gradovima i opštinama\nMilena Radomirović, programska direktorka SKGO, podseća da je rebalansom budžeta Srbije iz aprila ove godine opredeljeno 10 milijardi dinara na ime transfernih sredstava za ublažavanje posledica od korona virusa i na drugim nivoima vlasti.\n"Ostaje da vidimo na koji način i po kojim kriterijumima će Ministarstvo finansija odlučivati o davanju te finansijske injekcije lokalnim samoupravama", kaže Radomirović.\nPetar Veselinović, dekan Ekonomskog fakulteta u Kragujevcu, smatra da u ovako teškoj finansijskoj situaciji, pored tih sredstava opredeljenih rebalansom državnog budžeta lokalnim samoupravama, Vlada može da im pomogne redovnim transferom zakonom opredeljenih namenskih sredstava.\n"Tako što će nastaviti sa transfernim plaćanjima lokalnim samoupravama, bez obzira na ne baš sjajno stanje u republičkom budžetu", naglašava Veselinović.\nGuverner Razvojne banke Saveta Evrope za RSE: Srbija neće osetiti teške posledice krize\nGradovi na pomoć države ne računaju\nMeđutim, predstavnici lokalnih samouprava kažu za RSE da ne očekuju državnu pomoć.\nTo potvrđuje Dragan Jovanović, predsednik Opštine Topola koji ne očekuje nikakvu pomoć od države jer se, kako kaže, ona deli potpuno netransparentno.\nPrema njegovim rečima, opština Topola ni do sada nije dobijala nikakvu pomoć od države, ali smatra da bi Vlada morala da obezbedi redovnu isplatu zakonom zagarantovanih transfernih sredstava.\nNi u Šapcu ne očekuju bilo kakvu pomoć od države, ali očekuju doslovnu isplatu svih transfernih sredstava.\n"Šabac godišnje dobija 2,5 miliona evra transfernih sredstava, umesto zakonom propisanih 6,5 miliona. Mi stalno tražimo da nam se isplati ono što nam pripada po zakonu, jer evo već sedmu godinu mi ostajemo bez četiri miliona evra godišnje, a to je ukupno 28 miliona evra", naglašava Zelenović.\nSenad Melajac, šef novopazarskog budžeta, potvrđuje da taj grad dobija transferna republička sredstva koja se određuju na osnovu broja stanovnika i drugih parametara, a koja su praktično fiksirana od 2011. do 2021. godine, ali da su ona nedovoljna za grad sa 70.000 stanovnika.\nMelajac očekuje da će naredne godine ovaj grad, kada se bude određivala nova vrednost transfera, dobiti veći iznos nego do sada.


Severnokorejski lider Kim Džong Un optužio je Trampovu administraciju da odugovlači u nuklearnim pregovorima i upozorio da će njegova zemlja uskoro predstaviti novo strateško oružje svetu dok jača svoju nuklearnu odbranu, da bi se suprostavila "gangsterskim" američkim sankcijama i pritisku.\nKim je upozorio da se možda više neće pridržavati moratorijuma na razvoj raketa dugog dometa i nuklearne testove, i zapretio "šokantnom akcijom" ako SAD ne ublaže stav u nuklearnim pregovorima.\nPrema severnokorejskim državnim medijima, Kim je te komentare izneo da četvorodnevnoj konferenciji vladajuće partije u Pjongjangu. Objavio je da Severna Koreja nikada neće odustati od svoje bezbednosti radi ekonomske koristi, pošto se, kako kaže, suočava sa sve većim američkim neprijateljstvom i nuklearnim pretnjama.\n"Rekao je da nikada nećemo dozvoliti drskim Sjedinjenim Državama da zloupotrebljavaju dijalog Demokratske Narodne Republike Severne Koreje i SAD da bi ispunile svoje mračne ciljeve, već će preći na šokantnu, stvarnu akciju da Amerika plati za bol koji je nanela našem narodu do sada", citirala je Kima korejska centralna novinska agencija.\nArhivski snimak susreta severnokorejskog lidera Kim Džong Una i američkog predsednika Donalda Trampa prikazan na južnokorejskoj televiziji 31. decembra 2019.\nKim je dodao da ukoliko SAD "nastave sa neprijateljskom politikom prema Severnoj Koreje, nikada neće biti denuklearizacije Korejskog poluostrva a Pjongjang će nastaviti da razvija neopohodno strateško oružje radi državne bezbednosti dok SAD ne promene svoju politiku", prenela je agencija.\nMeđutim, Kim nije pokazao jasnu nameru da u potpunosti odustane od pregovora sa SAD.\nPregovori Vašingtona i Pjongjanga su zakočeni zbog neslaganja koja se odnose na korake u nuklearnom razoružanju i ukidanje sankcija Severnoj Koreji.\nNeki eksperti kažu da će Severna Koreja, koja uvek pažljivo prati izborne promene u američkoj vladi, izbeći ozbiljnije pregovore sa Vašingtonom narednih meseci, dok ne bude videla kako će suđenje za opoziv Trampa u Vašingtonu uticati na američke predsedničke izbore.\nKim i predsednik Tramp sastali su se tri puta od juna 2018, ali su pregovori zastali posle neuspešnog drugog samita prošlog februara u Vijetnamu.


Čanak: Kosovo nije Srbija | Novosadski informativni portal 021\nČanak je za "Blic" rekao da ostatak opozicije ne bojkotuje rad parlamenta i da drže konferencije za štampu i rade u odborima.\n"Prvo, nije mi jasno ko je taj ostatak opozicije? Oni koji imaju iste centralističke i nacionalističke stavove kao i vladajuća stranka, samo u daleko ekstremnijoj formi, na primer Obradović, Jeremić i Stamatović", rekao je Čanak komentarišući to da mnogi iz opozicije ne percipiraju LSV kao opozicionu stranku.\nOn je kazao da bi problem Kosova rešio priznavanjem Kosova uz, kako navodi, davanje međunarodnih garancija o zaštiti kulturnih i ekonomskih interesa Srbije koji bi morali biti taksativno nabrojani i definisani.\n"Kosovo nije Srbija, nego prostor na kojem žive neki ljudi koji imaju zaokruženu državnu celinu", rekao je Čanak.\nGovoreći o Vojvodini, lider LSV kaže da bi se pokrajina razvijala potrebno je za početak prestati da joj se oduzimaju imovina i prihodi, kao i da se njom upravlja "iz par kancelarija u Beogradu".\n"Kada se to ispuni, već će biti bolje", ocenio je Čanak za "Blic".


Projekat školske odeće, dugo najavljivan, propao zbog nedostatka novca - OGLASNA TABLA - INFO\n27 марта, 2019 0275\nProjekat školske odeće, dugo najavljivan, propao zbog nedostatka novca…\n– Ona je pokazala da roditelji i učenici nisu prihvatili ideju, najviše iz finansijskih razloga – objašnjavaju, za “Novosti”, iz nadležnog Ministarstva. – Problem nastaje jer škole nisu u mogućnosti da obezbede donatore koji bi finansirali uniforme.\nOŠ “Dr Jovan Cvijić” u Smederevu prva je u Srbiji uvela uniforme, još pre 13 godina, i jedina je u kojoj je njeno nošenje obavezno.\n– Uniforme redovno nose osnovci u svim razredima, a za nenošenje preti četvorka iz vladanja – kaže Lidija Petrovski, pomoćnik direktora OŠ “Dr Jovan Cvijić”. – Modele i amblem škole koji krasi uniforme kreirali su učenici na časovima likovnog.\nJedino u OŠ “Dr Jovan Cvijić” u Smederevu kecelje obavezne\nJedna od retkih škola u Beogradu koja ima uniforme je OŠ “Nikola Tesla” u naselju Vinča. Brendirane uniforme sa potpisom dizajnerke Dragane Ognjenović pre dve godine obukli su i tadašnji prvaci iz OŠ “Sveti Sava” iz Vrčina.\n– Uniforme koje su tada kreirane obezbeđene su uz pomoć Ministarstva i učenici ih i dalje nose – ističe Dobrica Sinćelić, direktor OŠ “Sveti Sava”. – Pravilo u našoj školi je da uniforme nose učenici do četvrtog razreda, a projekat smo pokrenuli pre pet godina. Početkom ove školske godine uniforme za prvake su platili roditelji, ali naš kolektiv od ideje nošenja uniforma neće odustati i trudićemo se da uskoro i stariji učenici dobiju školsko odelo.\nPredlog u pojedinim školama je bio i da deca nose majice sa logom škole koje bi predstavljale uniforme. Međutim, od toga se odustalo. Osnovci iz OŠ “Aleksa Šantić” kao uniformu oblače kecelje, plave dečaci a roze devojčice. U septembru ih zadužuju, a u junu vraćaju.\nŠKOLE u Kini promivišu “pametne” uniforme sa čipovima, za lakše praćenje prisustva nastavi i kretanja učenika. Ukoliko učenici nose uniforme, nadležni u školi primaju zabeleženo tačno vreme njihovog ulaska i izlaska iz škole i automatski šalju te podatke roditeljima i nastavnicima.


Srbija - datum: 2019-02-12 MINISTAR MUP-A SRBIJE I DIREKTOR POLICIJE NAJAVILI IZMJENE ZAKONA I UVOĐENJE NOVIH KRIVIČNIH DJELA\nStefanović i Rebić Hapsiće i kad sumnjaju u pripremu ubistva Od mogućih zloupotreba zbog uvođenja krivičnog djela priprema ubistva strahuju i tužioci i u Advokatskoj komori Srbije\nPored već najavljenih predloga, kao što su uvođenje doživotne kazne, pooštravanje sankcija za silovanje, proizvodnju i trgovinu drogama, sve oblike nasilničkog ponašanja, uvođenje novog djela - napad na advokate, ministar unutrašnjih poslova Srbije Nebojša Stefanović novinarima je najavio da će predložiti i da se u zakon uvede krivično djelo - priprema ubistva.\nMinistar policije predlaže izmjene zakona kako bi policajci mogli da hapse i zbog toga što sumnjaju da je neko imao namjeru da ubije.\n-Želimo da na ovaj način prevaziđemo nedostatke s kojima se susrećemo u praksi. U ovom trenutku, shodno važećoj regulativi, kada imamo određene dokaze da neko priprema ubistvo, za to ga ne možemo procesuirati, već eventualno za neko blaže krivično djelo, kao što je nedozvoljeno držanje oružja, rekao je direktor policije Vladimir Rebić. Od mogućih zloupotreba zbog uvođenja krivičnog djela priprema ubistva strahuju i tužioci i u Advokatskoj komori Srbije. Kako kažu, stotine građana moglo bi da završi u pritvoru i da se protiv njih pokrenu krivični postupci. Ističu da predlog o tom krivičnom djelu zahtijeva ozbiljnu raspravu i stručnu provjeru u kojoj će učestvovati i sudstvo, tužilaštvo, advokati i profesori. Direktor policije je istakao da su potpuno apsurdne spekulacije da bi zbog uvođenja ovog krivičnog djela na stotine građana moglo da završi u pritvoru


SASTANKOM SA ČLANOVIMA PREDSJEDNIŠTVA VUČIĆ POČEO ZVANIČNU POSJETU BIH — Bosnjaci.Net\nSASTANKOM SA ČLANOVIMA PREDSJEDNIŠTVA VUČIĆ POČEO ZVANIČNU POSJETU BIH\nObjavljeno: 07. September 2017. 15:09:01\nPredsjednik Srbije Aleksandar Vučić doputovao je u dvodnevnu službenu posjetu Bosni i Hercegovini, javlja Anadolu Agency (AA).\nCeremonija svečanog dočeka uz vojne počasti upriličena je ispred zgrade Predsjedništva BiH, nakon čega slijedi zajedničko fotografisanje na svečanom ulazu u zgradu Predsjedništva BiH. Vučića su dočekali predsjedavajući i članovi Predsjedništva BiH Dragan Čović, Bakir Izetbegović i Mladen Ivanić sa kojima će srbijanski predsjednik održati bilateralne susrete.\nNakon bilateralnih susreta planiran je sаstаnаk zvaničnih dеlеgаciја Bosne i Hercegovine i Republike Srbije. O rezultatima razgovora u svom obraćanju upoznat će predsjedavajući Predsjedništva BiH Dragan Čović i predsjednik Republike Srbije Aleksandar Vučić.\nNakon posjete Predsjedništvu BiH, predsjednik Republike Srbije Aleksandar Vučić će u zgradi Skupštine grada Istočno Sarajevo imati sastanak sa rukovodstvom grada Istočno Sarajevo.\nRadi se o prvoj Vučićevoj posjeti BiH, ali i jednoj zemlji u regionu u svojstvu predsjednika Srbije, nakon stupanja na dužnost 31. maja. Također, ovo je prva posjeta srbijanskog predsjednika BiH nakon šest godina.


Meštanima Hilandarske kanalizacija ulazi u kuće, u Komunalcu čekaju na popravku pumpe - Bujanovačke\nPočetna GRAD Meštanima Hilandarske kanalizacija ulazi u kuće, u Komunalcu čekaju na popravku pumpe\nMeštanima Hilandarske kanalizacija ulazi u kuće, u Komunalcu čekaju na popravku pumpe\nBujanovačke8. feb 2022.GRAD0\nBujanovac, 8. februar 2022. – Stanovnici Hilandarske ulice u Bujanovcu dva meseca čekaju na popravku pumpe za bez koje im kanalizacija ulazi u kuće. Tehnički direktor JP “Komunalac” Semi Aliji kaže da drugog rešenja nema do čekanja na popravku baš tog modela pumpe.\nNekoliko domaćinstava u ovoj ulici muči muku sa kanalizacijom i za naš portal kažu da su se više puta obraćali nadležnima u javnom preduzeću, ali da se i nakon dva meseca problem ne rešava.\n-Pumpa se popravlja mesecima i iz Komunalca ne preduzimaju ništa drugo. Sudopere su nam zapušene, a kako problem već dugo traje to će se desiti i sa kanalizacijom u kupatilu. Ako se uskoro ne reši, biće svašta – kaže meštanin Hilandarske.\nSemija Aliji, tehnički direktor komunalnog preduzeća, kaže da su upoznati sa problemom, ali da drugog rešenja nema dok se pumpa ne popravi.\n-Pumpe imamo, ali za taj potez nemamo odgovarajući model, pa je neophodno sačekati popravku. Čim bude dopremljena sa popravke, brzo će se montirati. Kada će to biti ne znam, jer komunikaciju sa serviserima ima generalni direktor preduzeća – kaže Aliji.\nRuždi Halili, direktor JP “Komunalac”, do objave teksta nije odgovorio na pitanja našeg portal.\nTAGhilandarska ulica jp komunalac kanalizacija\nPrevious PostVranjski Dinamo istupa iz lige Next PostDejan Mihajlović kandidat za poslanika SPS iz Bujanovca\nMeštani Đakovičke: Kanalizacija i rupe po ulici, nadležni ne reaguju


Kako prenose listovi medijske organizacije “Funke”, Veber smatra da je osnivanje evropske brigade za sajber-odbranu neophodno kako bi se “Evropa zajedničkim snagama zaštitila od sve češćih sajber-napada iz sveta”, od kakvih mnoge manje članice EU ne mogu same da se odbrane.\nČlanice EU su još u novembru donele odluku da izgrade koordinacioni centar za sajber odbranu pod nemačkim rukovodstvom. Kako je saopštilo nemačko Ministarstvo odbrane, cilj je da se poboljša razmena informacija u akcijama na nivou EU, kao i planiranje i izvođenje takvih akcija.\nNemačka ima sajber-brigada u sastavu vojske\nNemački Bundesver od 2017. ima 13.500 vojnika i civila zaduženih za sajber odbranu, a jedna brigada obuhvata između 1.500 i 5.000 vojnika. Veber se nije izjašnjavao o obimu evropske brigade za sajber odbranu, ali je naglasio da će to biti “strukture sposobne za akciju”.\nKako je opisao, evropsku brigadu treba da čine “vojnici, sa evropskim obeležjima, koji sede za računarom i brane internet".\n- To treba da budu vojnici Evropske unije - rekao je on.\nEvropska unija za sada nema svoju vojsku, već se u akcijama oslanja na vojsku članica.\nodbrana EU na internetu\nŠef najjače evropske partije o reformi EU: "Liderstvo se ne određuje TAJNIM IGRAMA moći iza zatvorenih vrata"


RTS :: Jovanović: Izbori ne menjaju ništa\nPolitika Jovanović: Izbori ne menjaju ništa\nsreda, 13. feb 2019, 15:05 -> 15:52\nJovanović: Izbori ne menjaju ništa\nPredsednik LDP-a Čedomir Jovanović ponovio je da neće da "podvija rep" i da izađe iz skupštine i podsetio da na bojkot pozivaju oni koji nisu poslanici - Dragan Đilas i Vuk Jeremić. Posle izbora, kaže Jovanović, neće se promeniti ništa ukoliko "političari ne izađu iz pelena i ne prestanu da se ponašaju kao u prethodnih 20 godina".\nČedomir Jovanović je na konferenciji za medije rekao i da veliki broj amandmana poslanika vlasti jesu po Poslovniku i da opoziciji smeta takvo ponašanje jer "Vučić radi njima ono što su oni planirali da rade njemu".\n"Jako teško mogu da šetam pored onih koji pored mene idu i nose transparente 'peder i lezbejka prodaju Kosovo'. Mogu da se složim da se borim za svačije demokratsko pravo, ali jako tesko mogu da potpišem ugovor sa narodom u kome nema politike", rekao je Jovanović.\n"Za mene je ponašanje SNS jednako pogrešno kao i ponašanje onih koji su pre njih bili na vlasti, a ovaj parlament danas funkcioniše po Poslovniku, baš kao i Srbija, a njega su pisale stranke ili pojedinci u periodu Borisa Tadića uvereni da će biti večita vlast u ovoj zemlji, pa su danas isfrustrirani činjenicom da Vučić njima radi ono što su oni planirali da rade njemu", smatra Jovanović.\n"Plaćamo cenu za suludu politiku koja se vodila, ta politika nema autorski pečat samo ove vladajuće koalicije", rekao je on.\nOn je istakao da mu ne na pamet ne pada da "podvija rep" kako su to, kaže, uradili drugi, i napusti skupštinu, jer ga zovu Đilas i Jeremić.\n"Oni nisu poslanici u ovoj skupštini i ne mislim da delim sudbinu sa DS koja je postala Đilasovo privatno vlasništvo", poručio je lider LDP-a.\nKako kaže, u njihovoj koaliciji (Savez za Srbiju) ima više onih koji su sa Vučićem bili u koaliciji nego onih što nisu i u tom smislu upitao da li je 2013. godine za budžet koji skupštini predložio Vučić glasao on ili Vuk Jeremić, ili ko je rušio Tadića, on ili Đilas...\n"Iz skupštine ću izaći onog trenutka kada budem siguran da ovaj narod ne zaslužuje da ima skupštinu, a ja mislim da to još nije tako", istakao je Jovanović.


Pentagon: Ruski avioni mogu da izazovu vojni sukob - Sputnjik Srbija\n21:18 28.04.2016 (osveženo 21:23 28.04.2016) Preuzmite kraći link\nRuski avioni koji presreću američke brodove mogli bi pre ili kasnije dovesti do slučajnog vojnog sukoba, izjavio je predsednik Zajedničkog komiteta načelnika štabova SAD Džozef Danford.\nMornarički general Danford je u izveštaju koji je podneo američkim senatorima rekao da je tri puta razgovarao sa načelnikom generalštaba oružanih snaga Rusije Valerijem Gerasimovim o incidentima sa brodovima američke mornarice. Prema njegovim rečima, oni su se dogovorili da neće diskutovati o razlozima incidenata, ali Danford je senatorima izložio gledište SAD.\nDanford smatra da preleti avijacije stvaraju situaciju u kojoj je kapetan dužan da preduzme sve neophodne mere radi zaštite broda i da pri tome nije obavezan da traži odobrenje više komande za takva ili slična dejstva.\nOn je dodao da to stvara rizik od „pogrešne procene situacije“.\nRuski lovac-presretač MiG-31 prošle nedelje je presreo u blizini Kamčatke i ispratio na rastojanju od 15 metara američki izviđački avion P-8 „posejdon".\nOvo je treći incident sa presretanjem američkih aviona i brodova u aprilu od strane ruskih Vazdušno-kosmičkih snaga.\nSredinom meseca, ruski Su-24 je dva puta leteo u blizini razarača „Donald Kuk“, koji je izvodio vojne vežbe u neutralnim vodama Baltika.\nRazarač „Donald Kuk“ pokušao da izvrši pritisak na Rusiju\namerički brodovi, ruski avioni, presretanje, Pentagon


PRIJEM ZA GORAŽDANSKE SPORTISTE – Goražde\nPRIJEM ZA GORAŽDANSKE SPORTISTE\nPovodom uspjeha koji su ostvarili u proteklom periodu gradonačelnik Goražda Ernest Imamović sa sradnicima danas je u Maloj sali Gradske uprave organizovao prijem za Emira Hastora i Aida Džananovića i njihove trenere.\nEmir Hastor član Atletskog kluba Goražde ostvario je brojne uspjehe u proteklom periodu, gdje je na brojnim takmičenjima predstavljao naš Grad i osvojio mnoge medalje, a posebno treba istaći uspjeh koji je ostvario na sarajevskom “Two cities marathon” kad je postao novi prvak BiH nakon što je istrčao glavnu utrku od 42.195 metara.\nAid Džananović, član Karate kluba (KK) Holiday i reprezentativac BiH na Balkanskom prvenstvu u karateu koje je održano u Poreču, osvojio je srebrnu medalju u kategoriji borbe dječaci 2008. godište. Veliki je to uspjeh za mladog Goraždanina i priznanje za matični klub u kojem su, ponosni na ovaj uspjeh.\nNakon što su prenijeli utiske sa takmičenja sportisti su se zahvalili Gradskoj upravi na čelu sa Gradonačelnikom na podršci koju im pruža, naglasivši da će i u narednom periodu uz treniranje i upornost da ostvaruju dobre rezultate, te tako u najboljem svjetlu da predstavljaju naš Grad.\nUz pohvale i čestitke na ostvarenom rezultatu gradonačelnik Ernest Imamović je naglasio da će Grad Goražde nastojati da sistemski riješi problem finasiranja sporta posebno individulanih sportista, kao i da će kao do sada pratiti sve aktivnosti, kako sportista, tako i svih građana koji na bilo koji način predstavljaju naš Grad i koji su naši najbolji ambasadori u svijetu.


Više od 1.000 potpisa za hitnu izmenu obrazovnih zakona\nNovi Zakon o visokom obrazovanju donet je uz fingiranje javne rasprave, a mišljenje akademske zajednice o najvećem broju zakonskih članova nije uvaženo, rečeno je danas na konferenciji za novinare.\nVladi, Skupštini Srbije i predsedniku Srbije poslata peticija za povlačenje seta obrazovnih zakona, nedavno usvojenih po hitnom postupku i početak rada na njihovim izmenama. Peticiju je do sada potpisalo oko 1.700 građana, od kojih je preko 1.200 univerzitetskih profesora i istraživača.\nBiljana Stojković, profesorka Biološkog fakulteta u Beogradu, je rekla da je jedan od ciljeva peticije da se probudi “anestezirana akademska zajednica”, napominjući da je razlog njene pasivizacije dugogodišnji negativan odnos politike prema obrazovanju. Ona je ponovila ranije iznete kritike na račun Zakona o visokom obrazovanju, koje su u pismu ministru prosvete uputili predsednici SANU, Nacionalnog saveta za visoko obrazovanje i Konferencije univerziteta Srbije. Stojković je rekla da Zakon o visokom obrazovanju predstavlja udar na autonomiju univerziteta i da nova zakonska rešenja vode ka centralizaciji obrazovanja, jer se za sve pita Vlada, Ministarstvo prosvete i ministar.\nProrektor Univerziteta u Beogradu Živan Lazović je objasnio da su predstavnici akademske zajednice bili uključeni u radnu grupu koja je uradila početnu verziju nacrta, te da oni nisu videli verziju koja je otišla na javnu raspravu. Kako je rečeno, nakon toga se pojavio novi dokument koji je uradila uža radna grupa Ministarstva, ali u njoj nije bilo predstavnika univerziteta. Taj tekst je još više pogoršan nakon što su tokom skupštinske rasprave usvojeni amandmani Odbora za obrazovanje.\nNa konferenciji je rečeno da nije uvažen ogroman broj primedbi koje je tokom javne rasprave iznela akademska zajednica, niti je uzeta u obzir činjenica da je Nacionalni savet za visoko obrazovanje odbacio nacrt zakona kao neprihvatljiv. Generalni sekretar Nacionalnog saveta za visoko obrazovanje Miodrag Popović je ocenio da će nova zakonska rešenja imati nesagledive posledice po razvoj visokog obrazovanja. On je podsetio da je u analizi Evropske asocijacije univerziteta, autonomija univerziteta u Srbiji relativno loše ocenjena, a da će nova zakonska rešenja sigurno pogoršati ocene u pogledu organizacione, akademske i autonomije zapošljavanja i plata, napominjući da je u ovom trenutku neizvesno kakva će biti finansijska autonomija, pošto se čeka novi zakon o finansiranju visokog obrazovanja.\n- Zakon je najmanje loš po onome što u njemu piše, mada ima i veoma loših i štetnih rešenja, poput omogućavanja novih mandata rektorima i dekanima. Mnogo je lošiji zbog toga toga što u njemu nema reči o gorućim problemima visokog obrazovanja, a jedan od njih je nemogućnost univerziteta da utiče na upisnu politiku. Ubedljivo je najgori po načinu na koji je donet, uz neskriveno ponižavanje akademske zajednice i uz najdirektnije ignorisanje stava najvažnijih institucija i tela u visokom obrazovanju u Srbiji - ocenio je akademik Vladica Cvetković.\nNa skupu je rečeno da peticija nije zatvorena i da će naredni korak biti formiranje Udruženja profesora i istraživača.\nZakon o obrazovanju,\nViše iz ove kategorije « Prosečne plate u Vojvodini: Najveća u Novom Sadu, najmanja u Alibunaru\tOd 556 državnih firmi, prodato tek 47 »


Srbija će uvesti veći red u srpske institucije na Kosovu\nBeta 3. novembra 2015. 20:10\nDirektor Kancelarije za Kosovo i Metohiju Vlade Srbije Marko Djurić izjavio je danas da će radna mesta na Kosovu opstati, da će Srbija nastaviti da podržava srpski narod kroz institucije, ali i da će uvesti neuporedivo više reda u njihovo funkcionisanje.\n„Sada je vreme za snagu, energiju i hrabrost, a ne za strah. Poslovi će ostati, radna mesta će ostati, država će ostati kroz podršku kroz institucije, kroz nastavak borbe koji su daleko od normalnih, ali smo za 16 godina naučili da opstajemo u teškim okolnostima“, rekao je Djurić.\nPrema njegovim rečima, srpski narod treba da bude svestan da može da planira mirnu budućnost jer postoji izvesnost i sigurnost da će Srbija nastaviti da bude prisutna i da će nastaviti da pomaže naš narod.\n„Neće biti ukidanja radnih mesta za ljude koji žive na Kosovu i Metohiji, a veoma dobro ćemo proveriti ko zaista prima podršku i pomoć iz Srbije zato što znamo da ima mnogo onih koji su samo na papiru tu i koji se samo na budžetskim listama vode kao Srbi sa Kosova i Metohije“, dodao je Djurić.\n„Kada pogledate ukupan zbir sredstava koji se izdvaja nominalno za podršku platama različitim institucijama na Kosovu i Metohiji i kada pogledate stanje na terenu vidite ogromnu razliku. Razlog tome je što prethodnih 16 godina postoji nesređenost stanje u institucijama“, rekao je on.\n„Nama ne trebaju table i fasade, nego stvarni ljudi koji rade i žive na Kosovu i Metohiji“, rekao je Djurić i dodao da Srbija neće blagonaklono gledati na one koji misle da koriste Kosovo i Metohiju kao privilegiju, a da žive na nekim drugim mestima.


SRBIN, INŽENJER IZ BEOGRADA, idejni tvorac najveće baze podataka na svetu koje koristi svi svetski mediji – Naši u svetu\nSRBIN, INŽENJER IZ BEOGRADA, idejni tvorac najveće baze podataka na svetu koje koristi svi svetski mediji\nObjavljeno 23/09/21 u 11:30\nFoto: numbeo/ printscreen\nPomoću najveće svetske baze za statističke podatke Numbeo možete doći do odgovora na pitanje gde je život najskuplji, odnosno gde su najveći troškovi života, ali i da uporedite statističke podatke po svetskim gradovima kao što je stopa kriminala ili kvalitet zdravstvene zaštite.\nStatistiku koju priređuje Numbeo koriste najpoznatiji svetski mediji, a tvorac ove jedinstvene baze podataka je inženjer iz Beograda Mladen Adamović, koji je sajt pokrenuo još 2009. godine.\nKao primer kakve se informacije mogu pronaći na sajtu Numbeo ističemo vest koju su preneli regionalni mediji da je po visini troškova života, a koji se tiču prosečnih mesečnih cena komunalnih i drugih usluga, Srbija na 32. mestu na svetu. Naši građani, u proseku, za osnovne usluge u stanu veličine 85 m2, izdvajaju 129 evra, što je otprilike isti iznos koji moraju da izdvoje i građani Južne Koreje, Litvanije i Bosne i Hercegovine.\nKada je reč o ostatku regiona, u ovoj kategoriji ubedljivo najskuplja zemlja za život je Slovenija koja se na ovoj tabeli našla na petom mestu, Hrvatska je na 20. mestu, zatim slede Bosna i Hercegovina (35), Severna Makedonija (49), pa Crna Gora (50). Najskuplja zemlja na svetu po ovim parametrima je Nemačka, a među 10 najskupljih država nalaze se samo dve neevropske države, Izrael i Hongkong.\n– Pre više od deset godina bio sam u poziciji da kao softver inženjer biram grad u svetu gde ću da radim i tada je bio popularan sajt koji upoređuje zarade u odnosu na traženi posao. Meni je bilo potrebno i da u odnosu na izabranu destinaciju proverim i troškove života kako bi se lakše odlučio za mesto na planeti gde ću da gradim budućnost, ali tada je to bilo moguće naći samo na forumima. Upravo sam tako došao na ideju da napravim sajt Numbeo uz želju da posao razvijam u Beogradu – rekao je za portal Biznis.rs Mladen Adamović, idejni tvorac i vlasnik sajta Numbeo, koji bez obzira što je prepoznat od svetskih medija još uvek nije bio u prilici da daje intervju za domaće medije.\nIako na mesečnom nivou ima 2,4 miliona posetilaca, Adamović navodi da nema pristup nekim skupim premijum bazama podataka, koje se ručno prikupljaju, što rade pojedine svetske kompanije, ali da je Numbeo ipak u smislu internet saobraćaja najveća svetska baza podataka na svetu.\n– Podatke koje mi koristimo unose posetioci sajta, samim tim ne garantujemo za njihovu validnost. Najviše posetilaca dolazi na stranice posvećene troškovima života, oko 77 odsto, a u meniju su i podaci koji se tiču stope kriminala, kvaliteta zdravstvene zaštite itd. Svi podaci unosa su transparentni, i smatramo ih relevantnim, tako da za poslednjih 12 meseci za Beograd je uneto 385 podataka, a za Zagreb 286. Od popularnosti određene teme zavisi i interesovanje posetilaca, tako da se u poslednje vreme prate podaci o zagađenosti vazduha, pa je bilo dosta posetilaca iz Tetova iz Makedonije, čije stanovnike izuzetno brine kvalitet vazduha u tom mestu – istakao je Adamović.\nNajviše posetilaca na sajt dolazi preko pretraživača, gde su ključne reči „price in…“ ili „cost of living“, i više od 60 odsto njih, po statistici, nikada se ne vrati na ovu stranicu. Transparentan je i podatak da je do sada uneto 7.334.143 informacije iz 10.378 gradova, od strane 603.767 korisnika.\nKao čovek koji se odredio da biznis gradi u Srbiji, Adamović ističe da ga raduje kada se naša zemlja nalazi u vrhu po pozitivnim stvarima. Ono što je evidentno po njegovoj statističkoj bazi je da je Srbija jedna od najjeftinijih zemalja u Evropi po troškovima života, što vidi kao mogućnost budućeg interesovanja državljana i iz Evropske unije u izboru mesta za život.\n– Podaci sa Numbea su korišćeni u stotinak reprezentativnih svetskih medija kao što su BBC, Time, The Week, Forbes, The Economist, što je i istaknuto na ovom sajtu. Mi smo suštinski mala firma, sa samo dva zaposlena, ali svi ljudi koji imaju pristup internetu mogu da doprinesu kvalitetu podataka na Numbeo – zaključuje Adamović.


Katić predlaže da se ukine naplata putarine HN-Trebinje - CdM\nKatić predlaže da se ukine naplata putarine HN-Trebinje\nInicijativu za ukidanje naplate putarine na dijelu magistralnog puta od Herceg-Novog do Trebinja podržali su predstavnivi nove hercegnovske vlasti, koji su se, zbog rješavanja ovog problema, u više navrata sastali za prvim ljudima Trebinja.\nPredsjednik hercegnovske opštine Stevan Katić rekao je za Nova TV da je jedan od prioriteta ukidanje naplatne rampe na dionici Petijevići-Meljine, jer je to obostrani interes i Novljana i Trebinjaca.\nNaplata putarine je, kako je naglasio, ružna slika koju treba što prije ukinuti, navodeći da su iz tog razloga imali sastanak i sa predstavnicima koncesionara puta „Univerzal monte“, koja je u vlasništvu srpskog biznismena Vuka Hamovića, koji je voljan da opština Herceg-Novi otkupi postojeći ugovor.\n„To će do kraja godina biti oko pet miliona eura, ali sada naši pravnici provjeravaju taj ugovor. Kada se preispita zbog čega koncesionar nije napravio tržne centre, dvije benzinske pumpe, restoran – na toj dionici puta, koji bi poslije 20 godina trebali da pripadnu opštini Herceg-Novi, sagledaćemo koji iznos možemo da kompenzujemo“, poručio je Katić.\n„Išao sam u avgustu, kad su bile one velike gužve, nekoliko puta u Trebinje. Ispred mene su išli stranci i kad dođu na naplatnu rampu vade pasos, jer ne mogu da shvate da nešto trebaju da plate“, naveo je Katić.\nStanovnici Trebinja kažu da veoma rijetko idu u Herceg-Novi na more, jer im do Dubrovnika treba oko sedam KM goriva, a do Crne Gore samo za putarinu 12 KM, a pored toga i put na crnogorskoj strani je veoma loš.\nPut prema Herceg Novom gradila je firma „Univerzal Monte“ po BOT sistemu – izgradi, koristi i vrati. Po ugovoru je za izgradnju te dionice od nepunih 13 kilometara, bila predviđena cijena od 18,5 miliona eura, odnosno oko 36 miliona KM.\nTagoviHerceg Novi naplata putarine Stevan Katić


Stanković najavio rešavanje problema zagadjenja olovom - Ekologija e-magazin : Ekologija e-magazin\nStanković najavio rešavanje problema zagadjenja olovom\nStanković: Problem zagadjenja olovom višedecenijski, ali da je dogovoreno da se rešava "prema prioritetima".\nMinistar zdravlja Zoran Stanković izjavio je u Zajači kod Loznice da problem izloženosti olovu dece iz tog mesta nije alarmantan, ali da je država u saradnji sa Topionicom olova, lokalnom samoupravom i zdravstvenim institucijama predvidela aktivnosti za njegovo rešavanje.\n“Sa rukovodstvom Topionice olova dogovoren je redosled aktivnosti na poboljšanju uslova rada i dodatnoj zaštiti od zagadjenja”, kazao je Stanković.\nKao dugoročnu meru rešavanja problema zagadjenja u Zajači, ministar je naveo realizaciju projekta sanacije deponije olovne šljake, koja postoji od 1938. godine i prostire se na površini od 2,5 hektara.\nStanković je najavio da će nakon julskog istraživanja izloženosti dece olovu, nova kontrolna analiza biti uradjena u oktobru.\nIspitivanje prisustva olova u krvi dece Zajače obavili su 15. jula stručnjaci Instituta za medicinu rada “Dr Dragomir Karajović” iz Beograda, u saradnji sa Ministarstvom zdravlja i inicijativu samih meštana.\nPovećane koncetracije od preko 10 mikrograma olova po decilitru krvi pronadjene kod 25 od 49 ispitane dece, od kojih četvoro ima vrednosti izmedju 20 i 30 mikrograma.\nPrema kriterijumu Američkog centra za kontrolu bolesti, vrednosti od 10 do 15 mikrograma olova smatraju se veoma blago povišenim, od 15 do 20 se smatraju blago povišenim, vrednosti od 20 do 45 umereno povišenim, a vrednosti izmedju 45 i 70 zahtevaju terapiju, dok je za vrednosti veće od 70 potrebna terapija u kliničkim uslovima, objasnio je Bulat.\nTags: olovozajačazoran stanković\nNext post Struja u patikama\nPrevious post Čuda prirode: jezero Turkana\n16. June 2013. at 19:24


Predsjednik parlamenta i lider SDP-a, manje članice vladajuće koalicije, Ranko Krivokapić, u ponedjeljak je uputio dugo najavljivanu inicijativu za široki politički dijalog u parlamentu o izlasku iz krize i stvaranju uslova za održavanje izbora, čiji bi rezultati bili nesporni. Za isti sto predstavnici vlasti i opozicije trebalo bi da sjednu prvog decembra, baš kada je za Crnu Goru dan D za njenu atlantsku perspektivu. Iako je Krivokapićevu incijativu podržala Evropska komisija, različite su procjene o tome kolike su šanse da ona urodi plodom i Crnu Goru iz nestabilnih političkih prilika, uvede u stanje regularnosti, poštovanja pravne države i pravila demokratije.\n“Opšta atmosfera nepovjerenja“.Tako je političko stanje u kome se Crna Gora nalazi dijagnostikovao drugi čovjek u državi, predsjednik parlamenta Ranko Krivokapić, nakon što je obavio konsultacije sa predstavnicima političkih stranaka i civilnog sektora. Stoga je je pozvao lidere partija, koje imaju poslanike, na dijalog, koji bi se najprije odnosio na zakonsku regulativu koja bi obezbijedila poštene i slobodne izbore, a nakon toga bi se razgovaralo o, kako je naveo, pravno-političkom modelu koji bi osigurao primjenu dogovorenih rješenja. Upravo takvu formulaciju, dio partijskih aktera protumačio je kao Krivokapićev indirektan signal da je spreman na razgovore o formiranju tehničke ili ekspertske vlade, koja bi organizovala izbore a koju traži velika većina opozicije. Kako god bilo, u vladajućem DPS-u su voljni za dijalog koji pokreće Krivokapić.To je još prije nekoliko dana za skupštinskom govornicom najavio premijer Đukanović, ne isključujući da će im u nekom trenutku i sam prisistvovati. U sinoćnjem reagovanju za TV Crne Gore predsjednik poslaničkog kluba te partije Miodrag Vuković pak iznio je rezerve u pogledu očekivanja od djaloga.\n“Ako se želi suspendovati parlament kao institucija, ako se žele suspendovati njegova prava i obaveze koje ima po Ustavu u našem pravnom poretku,onda radimo ćorav posao.“\nKada je riječ o opoziciji, eksplicitan u stavu je Demokratski front, koji je i sa sinoćnjeg skupa u Danilovgradu, ponovio da nema razgovora sa predstavnicima vlasti osim o prelaznoj vladi, za šta je, kako primjećuju, dovoljan samo minut. Ostatak opozicije jeste za dijalog ali svako sa svojim uslovima. To u najnovijoj izjavi potvrđuju iz URA-e, građanskog pokreta, koji je u startu, zajedno sa DEMOS-om Miodraga Lekića i demokratama Alekse Bečića, zatražio neku vrstu medijacije Evropske unije, što je Djukanovićeva DPS u startu odbila. Lider URA-e Žarko Rakčević kaže:\n“Vjerujem da značajan dio građana Crne Gore smatra da nije samo problem izborno zakonodavstvo, već u kontinuitetu zloupotreba državnih resursa. I da bi odagnali nepovjerenje koje očigledno postoji,neophodno je razgovarati i napraviti i kontrolne mehanizme zbog zloupotrebe državnih resursa. Što se tiče prisustva evropskih institucija, zaista vjerujem da će oni, na ovaj ili onaj način, biti tu prisutni.“\nKako razmišljaju u nevladinom sektoru? Boris Marić iz Centra za građansko obrazovanje, pozdravlja Krivokapićevu incijativu ali ne misili da će ona biti ključni zaokret ka suštinskim pregovorima koji bi doveli do rješenja.\n“Moramo imati rezervu prema dometima ovog poziva i ove inicijative, zbog proste činjenice što politička scena u Crnoj Gori ima prilično aktera, isključivo na opozicionoj sceni, koji različito gledaju kako treba ući u reješavanje krize i na koji način treba rješavati krizu.“\nTaksativno nabrajajući markantne tačke krize u kojoj se Crna Gora nalazi, Ranko Krivokapić je kao prvi čovjek Zakonodovne vlasti, apostrofirao pogoršanje povjerenja u izborni proces, posebno nakon posljednih predsjedničkih i lokalnih izbora. Ukazao je na to da afera Snimak, koja svjedoči o zloupotrebi državnih resursa u partijske svrhe, još nema pravni i politički epilog, na šta je u ovogodišnjem izvještaju podsjetila i Evropska Komisija. Krivokapić je upozorio i na političku korupciju koja se sa lokalnog preselila i na državni nivo kao i na stanje na medijskoj sceni, na kojoj Brisel uočava pojavu “prljave kampanje“ protiv istaknutih aktivista civilnog društva i nekih političara. Krivokapić se osvrnuo i na proteste koji se dešavaju posljednjih mjeseci, čiji je cilj uspostavljanje prelazne vlade koja bi organizovala izbore. Hoćemo li zapravo vrlo brzo nakon prvog decembra saznati da li Crna Gora izlazi iz takvog galimatijasa ili sve dublje tone u krizu?\n“Crnoj Gori će trebati dosta da izađe iz ove političke krize. Teško je u ovom trenutku reći koja će dinamika izlaska iz krize biti i koliko su, uopšte, političke elite društveno odgovorne i shvataju da je potrebni iskoračiti iznad partikularnih partijskih interesa i ući u ono što je rješavanje krize na nivou pune društvene odgovornosti“, zaključuje Boris Marić.


Vučić i Putin u Sočiju: “Nisam optimista kada je reč o postizanju kompromisa za … | SC Radar\nVučić i Putin u Sočiju: “Nisam optimista kada je reč o postizanju kompromisa za …\nSoči — Predsednik Srbije Aleksandar Vučić sastao se danas u Sočiju sa predsednikom Rusije Vladimirom Putinom, u rezidenciji “Bočarov ručej”.\nDvojica predsednika će najpre imati sastanak u četiri oka, a potom će razgovore nastaviti s delegacijama na radnom ručku koji Putin priređuje u čast predsednika Srbije.\nTeme razgovora, kako je sam predsednik najavio uoči susreta, biće sva ključna pitanja – od Kosova i Metohije, situacije u regionu Zapadnog Balkana, do toga kako Putin sagledava političku situaciju u Evropi, Evroaziji i celom svetu.\nSa predsednikom su u Soči doputovali i ministarka građevinarstva, saobraćaja i infrastrukture Zorana Mihajlović, ministar odbrane Aleksandar Vulin i ministar rudarstva i energetike Aleksandar Antić, kao i direktor Kancelarije za KiM Marko Ðurić.\nPredsednik je naveo da od Rusije očekuje pomoć u snabdevanju gasom, od kojeg zavisi cela srpska industrija, te naveo da za nas gas postaje ključno pitanje, jer se ne zna šta će se desiti u odnosima između Rusije i Ukrajine po pitanju snabadevanja gasom, a cela zemlja može da bude ugrožena ukoliko se ta pitanja ne reše sa ruskim partnerima.\nZavršen protest “Jedan od pet miliona”\nSastanak Kurtija i Mustafe – opet bez dogovora o koaliciji\nPalestina ima novog saveznika – očekuju priznavanje palestinske države\nItalijani uz “Sardine” na skupu protiv fašizma VIDEO


KORONA TURIZAM: Maldivi u turističku ponudu uključili i VAKCINE - biznis24.rs\nOstrvo je trenutno otvoreno za sve vakcinisane turiste, kao i za sve ostale putnike koji poseduju negativan test na koronavirus dobijen ne više od tri dana pre dolaska. A za ovu poslednju grupu, Maldivi su pokrenuli i novu turističku kampanju, nazvanu „3V“ – Visit, Vaccinate, Vacation.\tJedna od prvih zemalja koja se u potpunosti otvorila za turiste, sada planira da bude pionir i kada je vakcinalni turizam u pitanju.\n„3V“ – Visit, Vaccinate, Vacation\nZvaničnici Maldiva najavili su plan da turistima ponude vakcinisanje po dolasku u želji da privuku još posetilaca.\nMinistar turizma ovog „raja na zemlji“ Abdul Musa rekao je da je “glavna ideja otvorenog turizma pružanje relativno bezbednog odmora uz minimalne neprijatnosti. Dakle, kada se svi stanovnici vakcinišu, preći ćemo na turizam 3V“.\nTo znači da će turisti u okviru paket-aranžmana moći da se vakcinišu nakon što se vakcinišu svi stanovnici ostrva.\nMaldivi su vakcinisani kineskom vakcinom, a preko Kovaks sistema su dobili dovoljno vakcina za sve stanovnike.\nA to će se uskoro i dogoditi jer je na Maldivina do sada vakcinisano 90% zaposlenih u turizmu, a 50% ukupne populacije je primilo jednu dozu vakcine protiv koronavirusa.\nOstrvo očajnički želi da ponovo pokrene svoju turističku industriju, koja čini 28% BDP-a. U 2019. godini Maldivi su imali 1,9 miliona posetilaca, ali samo 550.000 u 2020.\tFoto: Pixabay\n„3V“ · dana · dobijen · dolaska · grupu · kampanju · koji · koronavirus · Maldivi · nazvanu · negativan · novu · ostale · ostrvo · otvoreno · pokrenuli · poseduju · poslednju · prvih · putnike · test · trenutno · turiste · turističku · Vacation Jedna · vaccinate · vakcinisane · više · visit · zemalja\nIndija ogromnim SUBVENCIJAMA privukla tehnološke gigante i ljute ...\nIZJAVA DANA: Roditelji mlađe dece, da vam kaže Suzana…\nNEZAHTEVNA biljka dekorativnih LISTOVA i ukusnih plodova – CRVEN ...\nUhapšen dvojac iz okoline Novog Sada: Uz pretnju pištoljem iz pr ...\nNaučnici eksperimentišu: Traži se 4.000 ljudi za “KORONA-KONC ...\nPopuštanje mera u Kikindi, dezinfekcija školskih zgrada i dvorišta\nBajden ih pomilovao – za sada\nGradonačelnik Radojičić obišao završne radove na kanalu Kupin ...\nMlekara Šabac donirala pakete bolničkom osoblju “Dr Dragiša M ...


Šta znači odluka DSS | N1 Srbija 2\nKosovo tačka raskola s SNS ili je odluka DSS korak ka Savezu\nZbog, kako kažu, "veleizdaje" odnosno "predaje" Kosova i Metohije, koju prema mišljenju predsedništva Demokratske stranke Srbije (DSS) priprema predsednik države, ta stranka raskida sve koalicione sporazume sa naprednjacima na lokalu. Ipak, deo lokalnih odbora oglušilo se o odluku vrha stranke i zato su pojedini članovi izbrisani iz evidencije DSS.\nKad su gradski odbori DSS-a pre nekoliko godina sklopili koalicione sporazume na lokalu sa naprednjacima, stranački stav je tada glasio: lokalna nema veze sa politikom na državnom nivou.\nDSS obrisao funkcionere koji nisu napustili koalicije sa SNS\nJovanović: Neću u vlast s nekim ko hoće da preda Kosovo\nPartnerstvo se, ipak, vraća na period pre potpisivanja. Jer, iako su bili inicijatori saradnje, sada iz predsedništva DSS zahtevaju raskidanje svih sporazuma sa SNS-om. U vlast ne mogu sa onima koji, kako kažu, spremaju "veleizdaju" i "predaju".\n"Nacionalna politika je nacionalna politika, lokalna politika je lokalna politika i u normalnim političkim uslovima je to apsolutno neupitna razlika. I to je naš stav oduvek bio. Ali, kada nacionalna vlast postane na neki način 'kvinsliška vlast', onda se itekako postavlja pitanje da li sarađujete sa njom makar i na lokalu. Cilj je da neću da snosim odgovornost kao predsedik stranke za nešto što je predaja dela državne teritorije", rekao je predsednik DSS Miloš Jovanović.\nAli, nisu svi podržali stav predsednika stranke. Zbog neposlušnosti, ceo gradski odbor DSS-a u Čačku je raspušten, a iz evidencije članova izrisani visoki stranački funkcioneri - Miroslav Petković i Milan Bojović, inače pomoćnik gradonačelnika Čačka.\nBojović u pisanom odgovoru za javnost kaže: između DSS-a i Čačka, odabrao sam Čačak.\n"Očekivao sam takvu odluku, nakon što je Gradski odbor DSS jednoglasno odbacio zahtev predsedništva DSS, da zajedno sa ostalih 13 gradova i opština u Srbiji, napustimo koalicije sa SNS na lokalnom nivou, iako smo pre dve godine za takve koalicije dobili saglasnost stranke. Činjenice da se u našem gradu realizuju veoma značajni projekti i investicije (...) lično su me navele na to da između DSS i Čačka izaberem Čačak", naveo je Bojović.\nNije prvi put da se oko saradnje sa naprednjacima događa raskol u DSS-u. Bivša predsednica, Sanda Rašković Ivić odlučno se protivila koalicionim savezima sa SNS-om, ali je - nakon što je u stranci preglasana - dala ostavku na svoju funkciju.\nZa direktora CESID-a, Bojana Klačara, raskidanje saradnje DSS-SNS samo je delimično motivisana kosovskim problemom.\n"Prvi razlog jeste činjenica da je preduslov da DSS sarađuje sa Savezom za Srbiju jeste bio taj da se raskinu svi odnosi i sve koalicije sa SNS-om, a drugi razlog je da sa rešavanjem ili sa najavom rešavanja kosovskog problema, DSS mora zbog svojih birača mora da podigne neku vrstu nacionalne retorike, jer to za njih u ovom momentu važno", ocenio je Klačar.\nA iako je predsednik DSS prisustvovao jednom od sastanaka Saveza za Srbiju, za N1 je naveo da njegova stranka još uvek nije donela odluku da li će u savezništvo sa drugim opozicionarima ili ne. Bez obzira na odluku, čvrsto "ne", kažu, ostaje za Vučića i vlast naprednjaka.\nTagovi: DSS , Kosovo , Savez za Srbiju , SNS\nKosovo je nasa istorija. Kosovo je nasa kuturna bastina i ni jedan Srbin ne zeli da nam ga neko oduzme. Borimo se za jedinstvo Srbije i KIM\nJos Malo Majoneza Molim\nMislim da svi uvidjaju ko je Vucic gde nas vodi i sta mu je zadatak...\nKoji to svi???


Srbin Slaviša Božičić novi trener šampiona Jamajke - SPORTSKI ŽURNAL\nSrbin Slaviša Božičić novi trener šampiona Jamajke\n10 avgust, 2016 3\nSrpski fudbalski stručnjak Slaviša Božičić novi je trener Montego Baj junajteda\nNa preporuku Ivana Todorovića, bivšeg igrača Crvene zvezde koji već duži niz godina radi kao trener u Kaliforniji, Božičić je stigao na klupu aktuelnog šampiona Jamajke.\n– Zahvaljujući preporuci Todorovića i mom dosadašnjem radu došlo je do saradnje sa trofejnim klubom sa Jamajke. Obavezao sam se ugovorom na dve godine u nadi da ću uspeti ispuniti očekivanja uprave kluba čije su želje da naprave iskorak više u Konkakaf ligi šampiona – rekao je Božičić.\nU konkurenciji ekipa iz Kanade, Meksika, Sjedinjenih Američkih država, timovi sa Jamajke takmičenje završe već u grupnoj fazi.\n– Rukovodstvo Montego Baj junajteda na čelu sa predsednikom Pauelom Orvilom odlučilo je da pokuša to promeniti i napraviti bolji rezultat, što je svakako i za mene novi izazov u trenerskom poslu. Veoma su talentovana nacija za fudbal, ali nedostaje tih tehničih i taktičkih elemenata i na tome se mora poraditi da bi postigli ono što se od ekipe očekuje – kaže Božičić.\nRođeni Zemunac, trenersku karijeru počeo je u Milicionaru, uspešno je vodio Bežaniju, Borac iz Banja Luke, Modriču, Borac iz Šamca, sarajevsku Slaviju, Berane kao i omladinsku selekciju Crvene zvezde sa kojom je osvojio šampionsku titulu u sezoni 2003/04. U Bosni i Hercegovini je 2008. proglašen za najboljeg trenera.\nferdi · 10 avgust, 2016 22:27\nNije Montego baj, nego Montigo bej\nVan Basten · 11 avgust, 2016 01:44\nSrecno Slavisa i svaka cast. Pozdrav od bivseg saigraca - Zmaj Zemun....\nzjdtodorinho · 19 avgust, 2016 11:11


Bajru najavio da neće podržati Sarkozija\nFrancuski političar Fransoa Bajru, koji je prošlog meseca u prvom krugu predsedničkih izbora zauzeo daleko treće mesto, izjavio je da u odlučujućem krugu u nedelju neće glasati za kandidata krajnje desnice Nikolu Sarkozija.\nIpak, u danas objavljenoj izjavi, 55-ogodišnji bivši ministar obrazovanja nije podržao ni Sarkozijevu protivnicu, socijalistkinju Segolen Roajal. Bajru je za list L’Mond izjavio da smatra da je ona prošla prilično dobro na sinoćnjoj televizijskoj debati dvoje preostalih kandidata.\nAnalitičari kažu da će odlučujući glas u nedelju verovatno imati šest miliona i osamsto hiljada Bajruovih pristalica. Većina anketa pokazuje da Roajal zaostaje za Sarkozijem, ali i da će ona među Bajruovim pristalicama po svemu sudeći dobiti veći broj glasova od svog rivala.


Priština dobila dokument sa predlozima\nKosovska strana za sada nema odgovor na dokument sa predlozima rešenja decentralizacije vlasti, koji je dobila od zamenika specijalnog izaslanika UN za status Albera Roana. Posle razgovora sa članovima Pregovaračkog tima Prištine Roan je rekao da je dvema stranama dostavljen dokument, a pregovori o decentralizaciji biće nastavljeni 3. aprila u Beču:\n“Napravili smo radni dokument koji smo predali stranama a koji će biti osnova za nastavak razgovora u Beču.”\nRoan je rekao kako ima dosta saglasnoti u oblasti prenosa nadležnosti sa centralnog na lokalni nivo i potrebi veza novoformiranih opština. Alber Roan je naglasio kako je cilj pregovora da se pronađe rešenje koje će biti kompromis.\nKako piše kosovska štampa, koja tvrdi da je imala tvid u taj dokument, Beograd bi trebalo da ima značajnu ulogu u finansiranju novoformiranih opština sa srpskom većinom, mimo Vlade Kosova. Mnogi na Kosovu ovakvo rešenje kritikuju. Predsednik Kosova Fatmir Sejdiu koji predsedava Pregovaračkim timom, izjavio je da će se pre bilo kakvih komentara dokument pažljivo razmotriti:\n“Predlog ćemo komentarisati u narednoj fazi rada, kako bismo bili aktivna strana u procesu, a sa željom da se brzo ide napred kako bi se realizovao naš cilj.”


Od premijerke Srbije traže zabranu prodaje državnog zemljišta\nMesna zajednica Bjeluša u okolini Arilja\nKada nova Vlada Srbije stupi na dužnost, najverovatiju buduću premijerku Anu Brnabić, prvog radnog dana na radnom stolu će sačekati " Apel za zaštitu prirodinih resursa za proizvodnju hrane". Brnabić je inače posle četiri godine provedene na čelu Vlade Srbije, nedavno od predsednika države Aleksandra Vučića dobila mandat za sastav i novog kabineta.\nPomenuti Apel podneće grupa udruženja organizacija iz Vojvodine i Centralne Srbije, u čijem je fokusu ruralni razvoj, a kako su najavili, osim premijerki, uputiće ga i ministru poljoprivrede, te otalim članovima novog kabineta.\nU njemu su zahtevi se zabranu rasprodaje državnog zemljišta, usvajanje petogodišnjeg plana razvoja poljoprivrede i strategija za povratak mladih na selo.\nU prestonici Srbije, u isto vreme, zvaničnici su predstavili Nacionalni plan za preporod sela, a neke od predloženih mera su finansijski podsticaji za mlade bračne parove, žene i decu koji žive na selu, i ustupanje do 50 hektara zemljišta u državnom vlasništvu na besplatno korišćenje mladim bračnim parovima.\nPrema poslednjem popisu stanovništva, u Srbiji postoji oko 4.700 naselјa, odnosno sela, od čega je 1.200 u fazi nestajanja. Neka od njih već su bez stanovnika, kao što su Repušnica na istoku Srbije i Obornjača u Vojvodini.\nNa oglasima na Internetu oglašen je veliki broj seoskih kuća i njiva, a cene variraju. Seoska gazdinstva se mogu pronaći i za manje od 10 hiljada evra.\nDejan Velimanović, predsednik Udruženja građana „Nimbus“ iz Loznice u čijem su fokusu ruralne sredine i koje je učestvovalo u sastavljanju Apela za zaštitu prirodnih resursa za proizvodnju hrane, rekao je za Radio Slobodna Evropa (RSE) da su plodne njive i ljudi koji ih obrađuju veliki potencijal svake ozbiljne zemlje koja ima prirodne uslove za razvoj poljoprivrede.\n„Ali, ako država rasproda zemlju i otera mlade ljude, sela će postati starački domovi, a gradovi socijalne ustanove“, rekao je Velimanović.\nVelimanović je upozorio da je situacija na selu već sada dramatična i da će se, ako država hitno ne preduzme konkretne i efikasne mere za zaustavljanje negativnih trendova, pretvoriti u katastrofu sa nesagledivim posledicama po društvo i državu.\n„Mladi bukvalno beže iz sela u kojima nemaju osnovne uslove za život. Ogroman broj sela u Srbiji u 21. veku još uvek nema trofaznu struju, nema internet i kablovsku televiziju, mobilna mreža je nerazvijena, infrastruktura u očajnom stanju... Jednostavno mladi odlaze jer ne vide perspektivu“, istakao je Velimanović.\nPoljoprivreda i budžet\nAgroekonomista Milan Prostran rekao je RSE da je poljoprivreda i u uslovima pandemije uspela da obezbedi dovoljne količine hrane za sve domaće potrebe, da popuni sve robne rezerve i da ostvari značajne viškove za izvoz.\n„Vrednost ovogodišnjeg izvoza kukuruza, pšenice, soje i suncokreta je oko tri milijarde evra. To znači da će poljoprivreda ove godine biti veoma važan činilac u formiranju BDP Srbije u kojem će učestvovati sa gotovo 15 odsto, što bi bio rekord u poslednjih 20 godina“, istakao je Prostran u izjavi za RSE i dodao da bi uz veću pomoć države ovaj sektor ostvarivao i bolje izvozne rezultate.\nStari zanati, inspiracija za novi biznis\nAkademik Dragan Škoro, predsednik Odbora za selo Srpske akademije nauka i umetnosti kaže za RSE da je Srbija agrarna zemlja, koja će, ako se ovako nastavi, ostati bez sela i seljaka.\n„U pojedinim delovima Srbije demografska situacija je veoma zabrinjavajuća jer se sela i dalje prazne, a već imamo preko 50.000 opustelih seoskih domaćinstava i oko 500.000 hektara oranica koje se ne obrađuju“, kaže Škoro.\nPrema statističkim podacima iz popisa 2012. godine od ukupno 4.700 registrovanih sela u Srbiji svakom četvrtom je pretilo nestajanje, a već tada 1.000 sela imalo je manje od 100 stanovnika.\nCrno u Crnoj Travi\nU opštini Crna Trava, udaljenoj 300 kilometara jugoistočno od Beograda, pored granice sa Bugarskom, živi samo 1.700 stanovnika, a mnoga planinska sela su potpuno opustela ili je u njima ostalo tek po nekoliko ljudi.\nPoljoprivrednik Sveta Đikić, jedini opozicioni odbornik iz sela Pročolovci, rekao je za RSE da zbog gašenja sela i propadanja napuštenih seoskih gazdinstava, u tom selu živi samo troje ljudi.\nMnoga planinska sela su potpuno opustela ili je u njima ostalo tek po nekoliko ljudi.\nĐikić ima farmu mangulica, autohtone rase svinja od čijeg mesa zajedno sa suprugom proizvodi pršutu, kobasice, slaninu, mast i čvarke koje uglavnom prodaje kupcima iz Beograda.\nPrema njegovim rečima, ovaj deo Srbije je izuzetno pogodan za razvoj stočarstva. Država, međutim, ne pokazuje interes za to, niti podstiče povratak ljudi na selo, rekao je.\n„U Crnoj Travi može da se gaji 10.000 ovaca i još toliko goveda, što bi bilo dobro za državu, ali ona kao da nije zainteresovana za to. Ja sam tražio da mladim ljudima kupe kuće u selima, da im obezbede krave, ovce i svinje koje bi ljudi gajili... Međutim, oni kao da ne žele da ožive selo“, kaže Đikić.\nOn je objasnio da je selo udaljeno od centra opštine samo sedam kilometara, ali da je put loš.\n„...loša telefonska mreža, nemamo internet, kao ni mobilne mreže. Kombi za prevoz dolazi dva puta dnevno, a poštar dva puta nedeljno“, ispričao je Đikić.\nOvaj deo Srbije je izuzetno pogodan za razvoj stočarstva. Država, međutim, ne pokazuje interes za to, niti podstiče povratak ljudi na selo, kaže Sveta Đikić.\nMeštani, kako je slikovito opisao, uglavnom se okupljaju na sahranama, jer je razloga za veselja sve manje.\n„Prošle godine se u susednom selu posle 17 godina rodila beba. Takvi dani su praznici za celu opštinu", opisao je Đikić sumornu demografsku sliku u Crnoj Travi.\nMladi beže i iz Bjeluše\nSlična situacija je i u selu Bjeluša kod Arilja, na zapadu Srbije, udaljenom 170 kilometara od Beograda.\nZa razliku od Pročolovaca, Bjeluša ima četvorogodišnju školu, prodavnicu, crkvu, ali mladi iz nje odlaze, jer joj je infrastruktura loša, a posebno putevi.\n„Mladi kupuju karte u jednom pravcu i odlaze“, rekao je za RSE Milan Pajović, predsednik Mesne zajednice.\n„Imamo uzorne i vredne domaćine, međutim i Bjeluša ima isti problem kao i većina sela u Srbiji – selo nam odlumire zato što je infastruktura katastrofalna, ali o tome je trebalo ranije razmišljati. Mislim da je kasno za oživljavanje sela, i nisam siguran da bi ga spasio neki nacionalni program“, rekao je Pajović.\nI on je potvrdio da ljudi odlaze iz sela.\n„Kako će mladići da se žene, koja devojka će doći u selo bez asfalta?“, rekao je on.\nPajović je podsetio da se u Bjeluši živi od maline, da postoje uslovi i za stočarstvo, ali da disproporcija u cenama uništava stočarstvo u brdskim selima.\n„Kada je 2005. počeo otkup mleka u Bjeluši, ljudi su se aktivirali, i tada je bila otkupna cena 34 dinara, a 11 dinara koncentrat, a sada je otkupna cena mleka 28 dinara, a cena koncentrata 33 dinara. Ovi podaci govore o stanju u selu, posebno planinskom kakvo je Bjeluša“, rekao je sagovornik RSE.\nViše pažnje i para za selo\nDejanVelimanović, predsednik udruženja „Nimbus“ iz Loznice naglasio je da su u apelu, koji će biti upućen novoj vladi i ministrima, predstavljeni svi ovi problemi i da će se tražiti njihovo hitno rešavanje.\n„Insistiraćemo na zabrani prodaje zemlje strancima, favorizovanju pravih paora prilikom zakupa državnog zemljišta i usvajanju petogodišnjeg plana razvoja poljoprivrede i strategije za povratak mladih na selo“, istakao je sagovornik RSE.\nVelimanović je dodao i da država mora mnogo više da uvažava ovu privrednu granu koja, i u najtežim uslovima, daje ogroman doprinos budžetu, i da srazmerno tome obezbedi mnogo veći agrarni budžet.\nI agroekonomista Milan Prostran smatra da svaka vlast mora da uvažava Srbiju kao agrarnu zemlju, da je poljoprivreda kao privredna grana veoma značajna za izuzetno važan stabilizirajući faktor ukupnih privrednih tokova.\nObećavaju 'preporod sela'\nPremijerka Srbije, Ana Brnabić, rekla je na predstavljanju Nacionalnog programa za preporod sela Srbije 9. oktobra u Beogradu da se u Srbiji i do sada sveobuhvatno radilo na podršci selu i poljoprivredi, ali i da bi ta tema trebalo da bude još veći prioritet u budućnosti.\nMinistar bez portfelja zadužen i kopredsednik Nacionalnog tima za preporod sela Srbije Milan Krkobabić naveo je na istom događaju da program analizira ekonomske uslove života na selu i rada u poljoprivredi, uočava probleme i navodi predloge socijalnih reformi u selima Srbije.\nTakođe, kako je objasnio, predloženo je i da se dodeljuju kuće pod najpovoljnijim uslovima onima koji žele da dođu da žive na selu i obrađuju zemlju, smanjenje stope poreza na dodatu vrednost za poljoprivredne zadruge i potpuno oslobađanje većine poreza u pograničnim i brdskoplaninskim područjima.\nAkademik Dragan Škoro, koji je i koopredsedavajući Nacionalnog tima za preporod sela Srbije rekao je za RSE da program tretira sve aspekte života na selu – od egzistencijalnih, preko infrastrukturnih, kulture, sporta, pa sve do starih zanata i seoskog turizma.\nMože li pomoći 'slovenački model'\nNasuprot tome, udruženja i NVO potpisnice Apela novoj vladi ne kriju svoje zahteve, a Dejan Velimanović za RSE otkriva model za kontrasmer migracija sa sela u grad.\nOn kaže da bi trebalo primeniti slovenački model. On je pojasnio da je Slovenija jedna od zemalja Evropske unije u kojima je počela kontramigracija iz gradova u sela.\nTa pojava je, kako je rekao, uzela toliko maha da je kvadrat zemlje na selu dostigao cenu kvadrata u Ljubljani, Mariboru ili drugim većim gradovima.\n„Iako je Slovenija manja zemlja od Srbije, sa mnogo manje obradivih površina, ona je uspela da iskoristi sve ruralne potencijale, zaštiti svoje proizvode koje je imala u bivšoj Jugoslaviji i uredi svoja sela“, istakao je Vilimonović.\nOn je pojasnio da je meštanima sela u Sloveniji potpuno obezbeđena infrastruktura, tako da ljudi koji tamo žive imaju sve uslove kao u gradovima počev od dobrih puteva, telefonskih veza, stabilnog snabdevanja strujom i vodom do brzog interneta i apsolutne pokrivenosti teritorije signalom mobilne telefonije.\n„Omogućili su ljudima koji žive na selu da za 15-20 minuta stignu do gradova u kojima rade i uče, a da se nakon toga vrate u sela u kojima imaju farme koza, pogone za proizvodnju sira, ili da se bave nekim drugim, sličnim poslovima“, rekao je Velimanović.\nKuće i na poklon\nU pokušaju da zainteresuje mlade ljude za selo, pokrajinska Vlada u Vojvodini već duži niz godina ima konkurs za mlade bračne parove zainteresovane da dobiju bespovratna sredstva za kupovinu kuće na selu.\nVisina traženih sredstava iznosila je do milion dinara (oko osam hiljada evra).\nPoznat je i primer iz sela Štrbovac na jugoistoku Srbije, gde su, prema pisanju lokalnih medija, meštani odlučili da pokušaju da zaustave negativan trend i da ponude besplatan plac svima koji su zainteresovani da se presele u to selo.\nSaradnja na tekstu: Novka Ilić


Fudbalska reprezentacija Bosne i Hercegovine - Blic Sport\n"PA, JA NE ZNAM KO JE ON!" Ovako je Prosinečki reagovao kad je čuo za optužbu bivšeg igrača da NIJE ZNAO imena svojih fudbalera\nPrilično burno, čak i u vreme pandemije novog korona virusa, teku fudbalski dani u Bosni i Hercegovini.\nDušan Bajević neće ostati bez posla tokom pandemije korona virusa.\nDŽENTLMENSKI POTEZ DUŠANA BAJEVIĆA Proslavljeni stručnjak tražio da bude selektor, ali uz uslov koji ide NJEMU NA ŠTETU!\nProslavljeni jugoslovenski reprezentativac Dušan Bajević novi je selektor selekcije Bosne i Hercegovine, potvrdio je danas Fudbalski savez te zemlje.\nNa Roberta Prosinečkog su u BIH već zaboravili, sada se spominju nova imena, najpre Mladen Krstajić, zatim Veljko Paunović koji se oglasio povodom toga.\nRobert Prosinečki, bivšu fudbaler i trener između ostalih i Crvene zvezde, smenjen je sa mesta selektora reprezentacije Bosne i Hercegovine, potvrdio je Fudbalski savez te zemlje.


Izdavanje hartija od vrednosti u vreme pandemije COVID-19 - Gecić Law\nIzdavanje hartija od vrednosti u vreme pandemije COVID-19\nU setu mera koje je Vlada usvojila 10. aprila 2020. godine s ciljem ublažavanja ekonomskih efekata pandemije virusa COVID-19 i vanrednog stanja na privredu, našla se i Uredba o postupku za izdavanje dužničkih hartija od vrednosti („Uredba“).\nCilj Uredbe je da se obezbedi pojednostavljen postupak za izdavanje dužničkih hartija od vrednosti u toku vanrednog stanja, kao i u roku od 180 dana od prestanka vanrednog stanja.\nMeđutim, šta tačno Uredba predviđa?\nLakše do objavljivanja prospekta\nObjavljivanje prospekata dužničkih hartija od vrednosti, kao i obavezna sadržina takvih prospekata, regulisani su Zakonom o tržištu kapitala („Zakon“) i podzakonskim aktima donetim na osnovu Zakona.\nNaime, Komisija za hartije od vrednosti („Komisija“), po prijemu prospekta od strane potencijalnog izdavaoca, proverava da li prospekt ima zahtevanu formu i propisanu minimalnu sadržinu u skladu sa Zakonom. Ukoliko nađe da su ovi uslovi ispunjeni, Komisija odobrava objavljivanje prospekta.\nMeđutim, kako bi se u okolnostima vanrednog stanja ovaj postupak što više pojednostavio i time doprinelo ublažavanju finansijskih efekata trenutne situacije na tržišne učesnike, Uredbom se unose izvesne izmene u postupak sastavljanja i odobravanja prospekta.\nPre svega, Uredba predviđa da se prospekti sastavljaju kao jedinstveni prospekti, bez skraćenog prospekta, i to u pojednostavljenoj formi i s minimalnom sadržinom. S tim u vezi, Komisija je preuzela obavezu da ovu pojednostavljenu formu i minimalnu sadržinu prospekta propiše u toku od 15 dana.\nTakođe, Uredbom je propisano da u prospekt ne treba unositi podatke o izdavaocu koji su javno dostupni, kao ni podatke o finansijskim i revizorskim izveštajima izdavaoca. Dovoljno je naznačiti gde se ti podaci mogu naći u elektronskom obliku i staviti link za relevantnu internet stranicu. Ipak, prospekt mora sadržati poslednji redovni, odnosno konsolidovani godišnji finansijski izveštaj s izveštajem revizora izdavaoca, kao i godišnji izveštaj o poslovanju menadžmenta, ukoliko ga izdavalac sastavlja.\nKomisija rešenjem odobrava objavljivanje prospekta u roku od 10 radnih dana od dana prijema urednog zahteva.\nUkoliko Komisija odobri prospekt, izdavalac stiče svojstvo javnog društva u smislu Zakona, ukoliko ga ranije nije imao, a to svojstvo zadržava u periodu trajanja dužničke hartije od vrednosti. Ipak, sticanjem svojstva javnog društva za izdavaoca koji je akcionarsko društvo, ne nastaje obaveza tog društva da svoje akcije uključi u trgovanje na regulisano tržište, odnosno na MTP.


RTS :: Pupovac čestitao Vučiću godišnjicu pobede u Prvom svetskom ratu\nPolitika Pupovac čestitao Vučiću godišnjicu pobede u Prvom svetskom ratu\nsubota, 10. nov 2018, 10:25 -> 10:33\nPupovac čestitao Vučiću godišnjicu pobede u Prvom svetskom ratu\nPredsednik Srpskog narodnog veća u Hrvatskoj Milorad Pupovac čestitao je predsedniku Aleksandru Vučiću 100. godišnjicu završetka Prvog svetskog rata, saopštila je Služba za saradnju sa medijima predsednika Srbije.\n"Povodom 100 godina od završetka Prvog svetskog rata, u kojem je srpska vojska uz ogromne žrtve, kako vojničke tako i civilne, izvojevala jednu od najvećih pobeda tog rata, čestitamo Vam tu veliku pobedu", navodi se u pismu Milorada Pupovca.\nU pismu se dodaje da je ta pobeda donela slobodu srpskom narodu tako i stvorila važne pretpostavke za slobodu svih naroda sa kojima su Srbi živeli i žive.\n"Zbog toga se sa osećajem ponosa pridružujemo njenom obeležavanju i verujemo da je prilika da se setimo svega onog što je ta pobeda donela, što je nakon nje stvoreno i što nam može značiti u budućnosti", navodi se u pismu prdsednika Srpskog narodnog veća.\n(subota, 10. nov 2018, 20:06) - Nevena [neregistrovani]\nSrbija nece nikada zaboraviti heroje,koji su dali zivot za slobodu.Slava im.\n(subota, 10. nov 2018, 18:42) - Stefan [neregistrovani]\nOvo su bili dani najslavnije srpske istorije\n(subota, 10. nov 2018, 18:41) - Goran [neregistrovani]\nNasi heroji...ponos Srbije...Slava im\n(subota, 10. nov 2018, 18:15) - anonymous [neregistrovani]\nVeliko hvala Pupovcu.\n(subota, 10. nov 2018, 16:56) - danica [neregistrovani]\nVojska Srbije se posle toliko godina ponovo profesionalizuje i vraća na velika vrata, i proslava veka pobede je pravo vreme da to pokažemo.\n(subota, 10. nov 2018, 16:55) - milica [neregistrovani]\nSto godina od naše velike pobede, sa ponosom možemo da slavimo Vek pobednika.\n(subota, 10. nov 2018, 11:52) - Kosta [neregistrovani]\nDanas se sećamo sa ponosom uspeha naše vojske i nadamo se da se više nikada ratovi neće ponoviti.\n(subota, 10. nov 2018, 11:42) - Filip [neregistrovani]\nVojna vezba Pobednik je puna simbolike. Ovo je ujedno i najveca vojna vezba u regionu.\n(subota, 10. nov 2018, 11:38) - Mašnica [neregistrovani]\nSrbija ne zaboravlja svoju proslost i one koji su dali zivote za nju.\n(subota, 10. nov 2018, 10:54) - Grgur [neregistrovani]\nTo je bila velika pobeda i nadam se da odgovornom politikom u svetu ubuduće neće biti ovakvih ratova.


Partizanove baze Portorož i Limasol - Sportske.net\nPartizanove baze Portorož i Limasol\nSportski direktor fudbalskog kluba Partizan Ivica Iliev i članovi stručnog štaba doneli su odluku da ekipa odradi zimske pripreme u Sloveniji i na Kipru.\nBugarin potvrdio, Juve hoće Blekija!KUP: Promenjen termin žreba četvrtfinalaLuković naručio kod kuma "rušenje Partizana"KUP - "Večiti" ne mogu zajedno u četvrtfinaluTribine zvrje prazne, Iliev ne krije tugu\nFudbaleri Partizana odigraće do kraja jesenjeg dela sezone još pet utakmica, a sportski sektor već je počeo da radi na planovima za zimski pripremni period.\nCrno-beli će kao i mnogo puta do sada zimske pripreme odraditi na dve različite destinacije, a dogovoreno je da to ovoga puta budu Portorož i Kipar.\nPrva faza priprema za prolećni deo sezone, odnosno bazični deo priprema, biće obavljena u Portorožu, bazi koja je poslednji put ugostila crno-bele 2011. godine u vreme dok je Aleksandar Stanojević predvodio ekipu.\nDruga faza priprema biće obavljena na Kipru, s tim da će ovoga puta crno-beli boraviti u Limasolu, a ne u Nikoziji kako je to bio slučaj pre godinu dana.\nSportski direktor fudbalskog kluba Partizan Ivica Iliev u dogovoru sa trenerom Markom Nikolićem uveliko radi na odabiru protivnika i zakazivanju kontrolnih utakmica koje će crno-beli odigrati u sklopu priprema za drugi deo sezone.


Humanitarna izložba "Pogled u jesen" - JUGPRESS\nHumanitarna izložba “Pogled u jesen”\nU Velikom holu Leskovačkog kulturnog centra otvorena je, u sklopu obeležavanja 40 godina ove ustanove, izložba fotografija Radislava Filipovića pod nazivom „Pogled u jesen“. Izložene fotografije će nakon izložbe biti preseljeni na zidove Opšte bolnice Leskovac, jer je ovaj priznati i višestruko nagrađivani autor odlučio da makar malo olakša svakodnevicu pacijenata koji se u ovoj zdravstvenoj instituciji leče. Na ovom gestu mu je zahvalio direktor Opšte bolnice Nebojša Dimitrijević podsetivši da, kada je davne 2013. godine na predlog gradonačelnika imenovan za direktora Opšte bolnice Leskovac, dogovorio sa njim da učine sve da ova institucija izgleda mnogo pristojnije.\n„Naši pacijeti iz celog regiona i šire zaslužuju dobre uslove. Na sreću mi vrlo brzo krećemo sa rekonstrukcijom i adaptacijom bolnice, a ove slike će samo oplemeniti prostor i učiniti sa dani koje naši pacijenti provode u bolnici budu prijatniji i lepši jer boravak u nakada, moramo priznati, bolnici uopšte nije bio prijatan.“\nIzložbu je otvorio gradonačelnik Goran Cvetanović izrazivši zadovoljstvo što u Leskovcu postoje ljudi koji žele da ulepšaju drugima svakodnevnicu, darujući i tražeći zauzvrat samo osmehe, dobro raspoloženje i puno srce.\n„Veliki broj ovih fotografija gospodina Filipovića krasiće zidove leskovačke bolnice, i na taj način bar na trenutak, siguran sam, olakšaće svakodnevnu, tešku borbu lekarima i medicinskim radnicima za živote svih naših sugrađana, a bolesnima vratiti volju i podsetiti na lepote i radost života.“


Skupština opštine Bela Crkva usvojila prvi rebalans, smenjen jedan član Opštinskog veća - eVršac\nSkupština opštine Bela Crkva, na sednici kojom je predsedavao predsednik SO Marjan Aleksić, posle sprovedenog postupka tajnog glasanja, razrešili Sašu Branisavljevića sa mesta člana Opštinskog veća.\nNa Dnevnom redu našao se predlog Odluke o izmenama i dopunama Odluke o budžetu opštine Bela Crkva za 2021. godinu – prvi rebalans, čije je obrazloženje dala predsednica opštine Bela Crkva Violeta Simić.\nOvim rebalansom raspoređujemo suficit iz 2020 godine. U iznosu od 3,5 miliona finansiraćemo turistički vozić, čime ćemo poboljšati turističku ponudu naše opštine. Predvideli smo 3 miliona dinara za uređenje vidikovca „Tri krsta“, za rasvetu, klupe i postavljenje teleskopa. U okviru projekta rekonstrukcije Glavne ulice, opredelili smo 3 miliona dinara za projekat uređenje Jaruge na reci Neri, kojim ćemo u tri faze završiti projekat odvođenja atmosferskih voda istočnog sliva. Za konkurs namenjen crkvama i verskim zajednica opredeljeno je 1,5 miliona dinara, za sanaciju, rekonstrukciju i tekuće održavanje objekata. Poseban konkurs za sportska udruženje i klubove povećali smo za 500 hiljada dinara, kako bi nagradili njihove posebne rezultate u ovoj godini. Za projekat kanalizacije u industrijskoj zoni izdvojeno je 2,5 miliona dinara, čime stvaramo preduslov za izgradnju fabrike češkog investitora „Spel“, čija je izgradnja u najavi ove godine. Za uređenje svih opštinskih objekata koje koriste Mesne zajednice na teritoriji opštine Bela Crkva, opredeljeno je 5 miliona dinara. Tekuću budžetsku rezervu uvećali smo na 13 miliona dinara, tako da smo iz tog dela planirali da izdvojimo sve ono što je nepohodno za poboljšanje uslova života naših sugrađana“ – rekla je predsednica opštine Violeta Simić.\nOdbornici su jednoglasno uvojili prvi rebalans budžeta naše opštine, a nakon toga usvojena je Odluka o pristupanju otuđenju nepokretnosti iz javne svojine opštine Bela Crkva putem javnog nadmetanja.\nData je saglasnost na izmene i dopune Plana poslovanja za 2021. godinu Javnog autotransportnog preduzeća „Bela Crkva“.\nPosle obrazloženja Miloša Stojanovića, koordinatora za romska pitanja opštine Bela Crkva, usvojen je Lokalni akcioni plan za unapređenje položaja Roma na teritoriji opštine Bela Crkva. Lokalni akcioni plan koji će se realizovati od 2021. do 2025. godine, obuhvataće stanovanje, obrazovanje, zdravstvo, socijalnu zaštitu, kulturu i tradiciju Roma, u cilju unapređenje položaja romske nacionalne zajednice na teritoriji opštine Bela Crkva.\nNajznačajnija tačka Dnevnog reda je prvi rebalans budžeta, koji je jednoglasno usvojen. Potrudili smo se da prvi rebalans budžeta uradimo u interesu svih stanovnika opštine Bela Crkva. Nabavićemo turistički vozić u cilju obogaćivanje turističe ponude naše opštine, opredelili smo sredstva za relizaciju projekata, kao i izradu projektne dokumentacije, u cilju daljeg razvoja opštine Bela Crkva. U okviru Odluke o pristupanju otuđenja nepokretnosti iz javne svojine opštine Bela Crkva, izdvojio bih zgradu nekadašnjeg vrtića u Rasadniku. Nadamo se da će se zainteresovani kupac javiti, to bi bilo u interesu prvenstveno stanovnika ovog gradskog naselja, jer ova zgrada već dvadest godina nije u funkciji. Pored toga, doneta je odluka i za otuđenje lokala nekadašnje „Vojvođanske banke“, dva lokala u ulici Vuka Karadžića i za lokale koji se nalaze u prizemlju u Proleterskoj br. 2, a doneta je i odluka o prodaji placeva na Jugopetrolovom jezeru. Dnevni red je bio iscrpan i u interesu svih stanovnika područja opštine Bela Crkva, zaključio je Aleksić.\nNa kraju sednice, odbornici su usvojili izveštaj Komisije za kadrovska, administrativna pitanja i radne odnose SO Bela Crkva. Zbog isteka mandata, doneto je rešenje o razrešenju Radovana Markovića sa mesta direktora Narodne biblioteke i imenovanju Igora Vokouna, diplomiranog istoričara umetnosti za v.d. direktora do sprovođenja konkursa. Sa mesta člana Saveta za obrazovanje opštine Bela Crkva razrešena je Gordana Stajkovac, a imenovan je Darko Ostojić. Doneto je i rešenje o imenovanju komisije za kategorizaciju.


Pitanje na mestu: Zašto Rusija vakciniše ceo svet, a svoje gradjane slabo - Ekonomske Vesti\nPitanje na mestu: Zašto Rusija vakciniše ceo svet, a svoje gradjane slabo\n17. feb. 2021 18. feb. 2021 Andrija Matić 0 Comments\nRuska vakcina Sputnjik V registrovana je u 27 država, a Ruski fond za direktne intervencije tvrdi da je njime širom sveta vakcinisano oko 2 miliona ljudi.\nIstovremeno, u Rusiji je do 10. februara, prema rečima direktora Nacionalnog istraživačkog centra epidemiologije i mikrobiologije Gamaljej Denisa Logunova, vakcinisano 2,2 miliona ljudi odnosno samo 1,5 odsto stanovništva, prenosi list Komersant.\nTim povodom je danas na konferenciji za štampu predsednica Evrokomisije Ursula fon der Lajen tražila odgovor na pitanje: Zašto Rusija svima nudi svoju vakcinu, a po broju vakcinisanih sopstvenih gradjana se naročito ne ističe.\n„Mi još ne možemo nikako da shvatimo, zašto Rusija teoretski nudi milione i milione doza, dok je istovremeno proces vakcinacije njenog sopstenog stanovništva nedovoljan… To je pitanje na koje je neophodan odgovor“, rekla je fon der Lajen na današnjoj konferenciji za štampu, prenosi Komersant izveštaj Rojtersa.\nMedjutim, Ursula fon der Lajen je izričito rekla da Evropska agencija za lekove ne može odobriti vakcine proizvedene van SAD, Velike Britanije i Evropske unije.\nUkoliko bi Rusija htela svoju vakcinu da plasira na teritoriji Evropske unije morala bi da dozvoli inspekciju procesa proizvodnje svoje vakcine ili da je proizvodi na teritoriji Evropske unije!!!\n← SAD će Svetskoj zdravstvenoj organizaciji uplatiti 200 miliona dolara\nAli Džen Psaki se zabrinula prva: Rusi i Kinezi šire uticaj vakcinom →


Kosovo poslalo verbalnu notu Crnoj Gori zbog napada na autobus\nAmbasada Kosova u Podgorici uputila je verbalnu notu Ministarstvu spoljnih poslova Crne Gore u kojoj se zahteva objašnjenje u vezi incidenta koji se desio u blizini Berana, kada je, kako se navodi u saopštenju kosovskog ministarstva spoljnih poslova na dužnosti kamenicama napadnut autobus sa putnicima sa Kosova.\nNiko od putnika nije povređen i načinjena je samo materijalna šteta na autobusu kompanije „Gjafa-Tours“. U autobusu bili skijaši sa Kosova koji su se vraćali iz Kolašina.\nMinistarka na dužnosti za vanjske poslove Meliza Haradinaj-Stublla rekla je da je ovaj incident izazvao strah za slobodno kretanje građana između Kosova i Crne Gore i da Kosovo „neće dozvoliti podrivanje euro-atlanskog pravca regiona zbog ovakvih incidenata zasejanih hibridnim ratom protiv NATO članova i saveznika u regionu“.\nOna je pozvala crnogorske vlasti da čuvaju „odlične odnose Kosova i Crne Gore“, uzimajući u obzir i „ulogu i važnost albanske zajednice u Crnoj Gori“.\nCrnogorski mediji su javili da je na autobusu kosovskih registarskih tablica polomljeno jedno staklo. U beranskoj policiji za crnogorske 'Vijesti' je rečeno da nema indicija da se radi o organizovanom incidentu, ali da je slučaj registrovan i da se radi o sporadičnom incidentu.


Šef Ryanaira upozorio na ‘politizaciju’ vazdušnog prostora\nMichael O'Leary, izvršni direktor Ryanaira\nIzvršni direktor Ryanaira kaže da se protivi dugotrajnoj zabrani letova iznad Bjelorusije, upozoravajući da je opasno politizovati vazdušni prostor zemlje.\nMichael O'Leary rekao je da je prisilno slijetanje leta Ryanaira 23. maja u Minsku izvedeno pod lažnim navodima u "očito smišljeno kršenje svih međunarodnih vazduhoplovnih pravila".\nMeđutim, ustvrdio je da je međunarodni odgovor - zaustavljanje letova iznad Bjelorusije nije dugoročno održiv, prenosi redakcija Radija Slobodna Evropa na engleskom jeziku.\nO’Leary je svjedočio govoreći o preusmjeravanju ljeta ove aviokompanije sa linije od Atine do Vilnusa pred Odborom za transport britanskog parlamenta 15. juna.\nNakon slijetanja u Minsku vlasti su privele dva putnika – bjeloruskog opoziciong blogera Ramana Patraseviča i Ruskinju Sofiu Sapega – što je izazvalo međunarodno negodovanje.\nBjeloruska kontrola aviosaobraćaja je rekla Ryanairu da preusmjeri let navodeći da postoji prijetnja od bombe u avionu koja se ispostavila kao lažna. Bjeloruski vojni avion je bio u pratnji putničkog aviona.\nBritanija i Evropska unija odgovorile su rekavši aviokompanijama da izbjegavaju bjeloruski vazdušni prostor i zabraniile letove vodećeg avio-prijevoznika Belavia.\nEvropski parlament pozvao na stroge ekonomske sankcije za bjeloruski režim\n"To nije u našim dugoročnim interesima, u interesu industrije, niti u najboljem interesu naših putnika", rekao je O'Leary Odboru, napominjući da letovi između Velike Britanije i Azije, na primjer, sada moraju letovima da zaobilaze Bjelorusiju.\n"To je vrlo opasno područje na kojem se nalazimo, ako ćemo početi politizovati preletanja i prava letenja nad bilo kojom državom", dodao je O'Leary.\nIzvršni direktor Uprave za civilno vazduhoplovstvo Velike Britanije, Richard Moriarty, rekao je da se slaže s O'Learyjem o potrebi povratka na ono što je "protokol preleta civilnog vazduhoplovstva".\n"Ako je slučaj da je ovo bila prisilna diverzija pod izgovorom, taj događaj je izuzetak u posljednjih 70 godina," rekao je Moriarty.\nBjeloruski ambasador u Londonu Maksim Jermalovič odbio je poziv da svjedoči pred Odborom.\nAli u izjavi je kritikovao britansku odluku da suspenduje operativnu dozvolu Belavije, rekavši da je to otišlo "daleko iznad duha saradnje".\nPreusmjeravanje leta Ryanaira trenutno istražuje UN-ova Međunarodna organizacija civilnog vazduhoplovstva (ICAO), koja bi trebala izdati izvještaj u narednim sedmicama.\nPratasevič (26) bio je ključni administrator telegramskog kanala Nexta-Live, koji je izvještavao o masovnim protestima osuđujući službene rezultate bjeloruskih predsjedničkih izbora prošlog avgusta, kojima je autoritarnom vladaru Aleksandru Lukašenku dodijeljen šesti predsjednički mandat.\nNekoliko novinara napustilo je konferencije za medije u Minsku u znak protesta zbog toga što je Raman Pratasevič bio pod navodim prisilom.\nOpozicija kaže da su glasovi bili namješteni i da je liderka opozicije Svetlana Tihanovskaja pobijedila.\nTihanoskaja se takođe obratila britanskim zakonodavcima 15. juna, pozivajući ih da nametnu strože sankcije Lukašenku.\nOdboru za vanjske poslove je rekla da je sada vrijeme "kada bi se svi trebali ujediniti i izvršiti veći pritisak na ovaj režim. Moramo iskoristiti ovaj trenutak".\nIznoseći molbu sličnu onoj koju je iznijela prošle sedmice pred američkim zakonodavcima, Tihanoskaja je pozvala na nove sankcije protiv bjeloruskih državnih preduzeća koja "podržavaju režim" i protiv pojedinačnih "biznismena i oligarha" i predložila ciljanje bjeloruskog državnog duga.\nTihanoskaja je takođe zatražila od Velike Britanije da pomogne u provođenju demokratskih izbora u bivšoj sovjetskoj republici i sugerisala je da bi Velika Britanija mogla da pokrene preliminarnu raspravu nameđunarodnoj političkoj konferenciji na visokom nivou o rješavanju krize na koju bi pozvali predstavnike Rusije i bjeloruskog režima.


Briselski pregovori: Ko je Skender Hiseni, koordinator Kosova za dijalog sa Srbijom - Kameleon M&M\nSkender Hiseni ušao je u četvrtu deceniju bavljenja statusom Kosova, pitanjem kome je pristupao sa različitih pozicija – savetničkih, ministarskih, ekspertskih.\n„Ibrahim Rugova je bio oličenje iredentizma i separatizma, ali za razliku od političara koji su potekli iz rata, zasnivao je politiku na demokratskim principima i želeo je da do rešenja dođe pregovorima, a ne nasilno”, kaže za BBC na srpskom nekadašnji ministar za Kosovo i Metohiju Goran Bogdanović.\nOn je obrazovan čovek koji ima visok nivo političke svesti i svakako se ne može reći da je ultranacionalista”, kaže Mihajlović.\n„Rugova je skupljao ljude iz univerzitetskog miljea, a Hiseni je bio jedan od njih”, kaže on.\nOslonac su im bili Ibrahim Rugova i Fehmi Agani, praksisovac i beogradski đak.”\nU savetničkom timu Ibrahima Rugove, Hiseni je bio zadužen i za odnose sa medijima – prevashodno stranim, pre svega zbog svog dobrog znanja engleskog jezika.\n„Kroz te međunarodne kontakte i bavljenje politikom, izgradio je sebe u vrsnog političara koji se zalaže za interese Kosova”, opisuje ga Goran Bogdanović.\nOstaje uvek u vrhu DSK, ali nikad nije imao veliku političku težinu mada nije igrač za zanemarivanje“, napominje Milivoje Mihajlović.\n„On je izbor pre svega Ise Mustafe, predstavnika stare garde DSK”, kaže novinar Milivoje Mihajlović ukazujući na važnu ulogu Mustafe koji je aktuelni predsednik stranke koju je osnovao Ibrahim Rugova.\n„Pozdravljam Vaše imenovanje kao koordinatora za dijalog, jer čvrsto verujem u vaše iskustvo i sveobuhvatni pristup celokupnom političkom spektru u zemlji”, prenosi agencija Kosovapres reči Hašima Tačija.\n„On je političar koji je tvrd u pregovorima, ali uvek nastupa sa argumentima – tako je bar bilo kad smo pregovarali u Beču.\nTo su bila drugačija vremena – kada smo se sretali u Skupštini Kosova, posleratne tenzije nisu splasle, iako ni Hiseni, a ni ja, nismo bili za rat i u njemu nismo učestvovali”, priseća se Goran Bogdanović susreta sa Hisenijem.\n„U vreme kad je on bio ministar, Srbi su imali vrlo malo kontakta sa kosovskim institucijama – samim tim i sa Hisenijem i njegovim ministarstvima.\nHteo je da razgovara, ali je imao svoje stavove i ciljeve”, kaže Bogdanović.\nOdluka Vlade Kosova o imenovanju Hisenija ne govori o dužini njegovog mandata – pretpostavlja se da bi se on mogao poklopiti sa trajanjem pregovora u Briselu.


Vetroparkovi – budućnost energije 7 Okt 2017 - bizlife\nElektroprivreda Srbije (EPS) ima dovoljno kapaciteta da balansira 500 megavata elektične energije iz vetroparkova koji će biti izgradjeni u naredne tri godine, rekao je danas izvršni direktor EPS-a za poslove trgovine električnom energijom Dragan Vlaisavljević. On je na konferenciji „Nova energija -pametni gradovi“ na sajmu energetike u Beogradu rekao da Srbija ima veće mogućnosti za proizodnju električne energije iz vetroparkova.\n„Srbija bi mogla da investira u vetroparkove i proizvodnju 1.000 megavata električne energije posle 2021. godine, ali je pitanje da li bi imala kapacitet za balasiranje, odnosno da tu struju, kada je neophodno, nadoknadi iz drugih izvora“, rekao je Vlaisavljević.\nVlaisavljević je istakao da će distributivne mreže biti „pametne“ toliko koliko regulator cena prizna te troškove koje će na kraju platiti potrošači.\n„EPS još vodi borbu li će na selu biti betonske ili drvene bandere pa će trebati vremena da se uvede pametno upravljanje elektromrežom“, rekao je on.


Klimatske promjene će postati ključni faktor dramatičnih socijalnih i ekonomskih poremećaja u svijetu – Vaš obnovljivi izvor informacija – Energis\nKlimatske promjene će postati ključni faktor dramatičnih socijalnih i ekonomskih poremećaja u svijetu\nFederalni hidrometeorološki zavod i EUMETSAT (Evropska organizacija za iskorištavanje meteoroloških satelita) organizirat će 4. aprila, u Sarajevu “EUMETSAT Informativni dan” na kojem će učestvovati meteorološki eksperti iz Albanije, BiH, Makedonije, Kosova, Crne Gore i Hrvatske. U aktivnostima koje će se provoditi tokom Informativnog dana učestvovat će visoki predstavnici Svjetske meteorološke organizacije, a među njima su šef kancelarije\nFederalni hidrometeorološki zavod i EUMETSAT (Evropska organizacija za iskorištavanje meteoroloških satelita) organizirat će 4. aprila, u Sarajevu “EUMETSAT Informativni dan” na kojem će učestvovati meteorološki eksperti iz Albanije, BiH, Makedonije, Kosova, Crne Gore i Hrvatske.\nU aktivnostima koje će se provoditi tokom Informativnog dana učestvovat će visoki predstavnici Svjetske meteorološke organizacije, a među njima su šef kancelarije za Evropu Dimitar Ivanov i generalni direktor EUMETSAT-a Alain Ratier, najavljeno je danas iz Zavoda.\nOsnovni ciljevi EUMETSAT-a su dostava satelitskih podataka, slika i drugih proizvoda i to 24 sata dnevno, 365 dana u godini, a ove informacije preuzimaju nacionalne meteorološke službe u Evropi, kao i drugi korisnici širom svijeta.\nCilj najavljenog skupa je upoznavanje nacionalnih hidrometeoroloških službi (NHMS) zemalja koje nisu članice EUMETSAT-a o trenutnim aktivnostima i budućim planovima ove organizacije, a ujedno će biti i prilika za prikupljanje povratnih informacija od NHMS da bi se poboljšalo korištenje podataka i proizvoda koji su dostupni putem meteorološkog satelita najnovije generacije.\nKako je za Agenciju FENA pojasnio v.d. direktora Federalnog hidrometeorološkog zavoda Almir Bijedić, EUMETSAT je pokrenuo program u kojem je moguć ograničeni pristup osnovnim satelitskim podacima i to za zemlje zapadnog Balkana, istočne Evrope i kavkaskih zemalja.\nOvim projektom se podržava operativni pristup EUMETSAT-ovim podacima i proizvodima nacionalnih meteoroloških službi u tim zemljama, a inicijativa je usko povezana s IPA projektom “Izgradnja otpornosti na katastrofe u zapadnom Balkanu i Turskoj”.\nOd 2004., zahvaljujući licencnom ugovoru s EUMETSAT-om, hidrometeorološke službe BiH imaju mogućnost koristiti osnovne podatke koje daje ova organizacija.\n– Svjedoci smo da se globalni klimatski sistem pod djejstvom čovjeka narušava na do sada nezabilježen način. Prema različitim naučnim predviđanjima, klimatske promjene će u bliskoj budućnosti predstavljati ključni faktor dramatičnih socijalnih i ekonomskih poremećaja u svijetu – podsjeća Bijedić.\nUpravo zbog toga će prikupljanje hidrometeoroloških podataka i meteorološka istraživanja u cjelini, postati važan faktor potreban svakoj državi radi blagovremenog razvoja strategija adaptacije i ublažavanja posljedica klimatskih promjena.\n– U slučaju BiH to je posebno važno u oblasti vodnih resursa, prirodnih i kontroliranih ekosistema, a naročito šuma, proizvodnje hrane i energije, saobraćaja, zaštite životne sredine i ljudskog zdravlja, te drugim sferama na koje meteorološke pojave mogu djelovati – navodi Bijedić.\nDodao je i da su veliki ekonomski i ljudski gubici koji se dešavaju svake godine izazvani najvećim dijelom katastrofama koje imaju hidrometeorološke uzroke, a da bi se ovakve katastrofe ublažile ili izbjegle, potreban je kvalitetan rad hidrometeoroloških službi i dobra pripremljenost u svim segmentima društva.\nTo uključuje bolje prognoze pojedinih pojava što je posebno važno u slučaju poplava, dok sušni periodi mogu imati velike negativne posljedice po poljoprivredu, a globalna promjena klime zahtijeva saradnju svih zemalja i njihovo sudjelovanje u međunarodnim aktivnostima stoga je i regionalna saradnja u praćenju tih pojava posebno važna.\nEUMETSAT je evropska međuvladina organizacija koja je osnovana 1986. godine.